15:49 / 22.01.2019 25349\nАмериканинг The New York Times газетаси АҚШ президенти Дональд Трампнинг Россияга нисбатан бешта хатти-ҳаракатини танлади, улар туфайли 2018 йилда у ўз маъмурияти билан қарама-қаршиликка борган.\nГазетанинг аниқлик киритишича, бу ҳаракатлар 2017 йилда ФТБ Трамп Россия агенти сифатида яширин тарзда ҳаракат қилмагани бўйича суриштируви маълум бўлгач, ўзгача аҳамият касб этади. Нашрнинг қайд этишича, яқинда Трамп ўзидан аввалги раҳбарлардан фарқли равишда, Россияга нисбатан «қаттиқроқ» муносабати билан мақтанди. Бироқ, шунга қарамай, АҚШ президенти маъмурияти қандай ҳаракат қилишга урингани фонида Трампнинг ўзи Москвага нисбатан анча юмшоқ позицияни танлади, деб ёзади NYT.\nНашр Америка қўшинларини Суриядан олиб чиқиш, Керч бўғозида Украина кемалари ҳамда денгизчилари қўлга олиниши билан боғлиқ ҳодиса юзасидан Россияга «юмшоқ жавоб», «Скрипаллар иши» туфайли ўзи хоҳламаган ҳолда санкциялар жорий этиши ва Россия элчиларини чиқариб юбориши, Россиядан киберҳужумлар ва 2016 йилги сайловларга «Россия аралашуви» бўйича тушунарсиз позиция, шунингдек, Москвани АҚШда 2016 ҳамда 2018 йилги сайловларга аралашувда тўғридан-тўғри айблашдан тийилиш, НАТО альянси «ҳимояси»ни алоҳида ажратиб кўрсатди.\nХусусан, маъмуриятдаги юқори лавозимли мулозимларнинг NYT’га хабар беришича, Трамп бир неча бор хусусий суҳбатлар чоғида альянсдан чиқиб кетиш истагини билдирган. Бу Россиянинг Шимолий Атлантика альянсини «заифлаштириш» бўйича хоҳишини мустаҳкамлайди, деб ёзади газета. Трамп, ўз маъмуриятининг расмий позициясидан фарқли ўлароқ, НАТОга ҳам қарши чиқди, дея таъкидланади материалда.\nЭслатиб ўтамиз, аввалроқ Россия ва Хитой қуролларда устунлик бўйича пойгада АҚШни ортда қолдиргани хабар берилганди.\nКим Чен Ин Россияга етиб келди\nGM Uzbekistan ва «Ўзавтосаноат» Россиядаги дилерни қарзлар бўйича жавобгарликка тортмоқчи


Турк лираси тарихий минимумгача қадрсизланди\n00:33 / 30.10.2016\nТурк лирасининг долларга нисбатан курси 28 октябрдаги савдолар вақтида янги анти-рекорд ўрнатди: долларнинг лирага нисбатан энг катта қиймати 3,1273 лирани ташкил қилди. Бу ҳақда ru.insider.pro хабар бермоқда.\nНашрнинг айтишича, доллар курси биринчи марта 3,12 лирадан ошган. Бироқ лиранинг қадрсизланиши июлдагидан камроқдир. Ўшанда Туркияда давлат тўнтарувига уринишдан кейин доллар курси бир неча кун ичида 7,5 фоизга кўтарилиб кетган ва бир доллар учун 3,0965 лирани ташкил қилган.\nFinancial Times таҳлилчилари лира курсининг заифлашишини Туркия марказий банки 2016 йилдаги ин¬фля¬ция даражаси прогнозини йиллик 6,5 фоизга оширгани билан боғлашмоқда.\nТуркия иқтисодиётининг етакчи соҳаларидан бири бўлган сайёҳлик тармоғи ҳам оқсамоқда.\nдоллар Турк лираси


Коронавирус тўфони: Теннис бўйича мусобақалар ҳам тўхтатилди - Халқ сўзи\n23:52 12 Март 2020 Спорт\nПрофессионал теннисчилар ассоциацияси (ATP) коронавирус эпидемияси сабабли барча мусобақалар 6 та ҳафтагача тўхтатилганини эълон қилди. Бу ҳақда ATP матбуот хизмати хабар берди.\n“ATP коронавирус эпидемияси сабабли саломатлик ва хавфсизлик билан боғлиқ муаммолар ўткирлашгани сабабли эркаклар ўртасида профессионал мусобақаларнинг 6 ҳафтага тўхтатилишини эълон қилади. Бу ATP Tour ва ATP Challenger Tourʼнинг 20 апрелгача режалаштирилган барча тадбирлари тўхтатилишини англатади”, деб айтилган хабарда.\nATP қарори дарҳол кучга кирган, ўтказилаётган барча мусобақалар эса муддатидан аввал тўхтатилади.\n“Тенниснинг бутунжаҳон кўринишга эгалиги ва халқаро сафарлар амалга оширишни талаб қилиши, жорий шароитларда талайгина хавф ва муаммоларни ҳосил қилади. Биз вазиятни ҳар куни кузатиб борамиз ва у яхшиланиши билан мусобақалар давом эттирилишини интиқлик билан кутиб қоламиз”, деб айтган ATP раиси.


Психолог ва педагоглардан бола билан уй вазифасини бажаришга доир тавсиялар - Farzand.uz\nПсихолог ва педагоглардан бола билан уй....\nПсихолог ва педагоглардан бола билан уй вазифасини бажаришга доир тавсиялар\nFeruza 01.11.2017 12:16 646 01\nМактаб — нафақат болалар, балки ўсмирлар учун ҳам катта синов. "Медуза" нашри Европа гимназияси директори Ирина Боганцева, болалар психологи Ирина Катин-Ярцева ва Таълим ривожи федерал институти директори Александр Асмоловнинг болаларнинг қандай қилиб мактабдаги фанларга меҳр қўйиши, барчасига вақт ва куч топиши, шу билан бирга, бола уйга вазифаларни уддалай олмаётган бўлса, нима қилиш кераклигига доир тавсиялари билан бўлишди.\nЁдингизда бўлсин, мактаб — ҳаётдаги асосий босқич эмас!\nКўпчилик мактаб - инсон ҳаётидаги энг муҳим босқич, болалар эса албатта яхши ўқиши керак, деб ҳисоблашга ўрганиб қолган. Шу боис баъзи ота-оналар бола ҳолдан тойгунча дарсларини бажариши кераклигини талаб қилиб, барчаси имкон қадар мукаммал бўлиши учун босим ўтказишади. Аслида бажарилган дасрлар - асосийси эмас: сизнинг бола билан муносабатларингиз, унинг психологик қулайлиги ва ўқишга қизиқиши ундан-да муҳим. Боз устига, ота-оналарнинг аксарияти бусиз ҳам толиққан - кўпинча ишдан чарчаб келиб, бола билан дарс қилишга ўтиришнинг ўзи бўлмайди.\nШундай экан, аввал охирига етказилмаган уйга вазифа - бу фожиа ҳам, ҳалокат ҳам эмаслигини англаш муҳим (ота-она ҳам, бола ҳам). Акс ҳолда, сиз ўзингизни ёмон ота ё она, фарзандингиз эса - уни фақат баҳолари ва натижалари учун яхши кўрадигандек ҳис қиласиз ва бу инсоннинг кейинги ҳаётига ҳам халақит беради.\nБолага "уй вазифаси" олдидаги қўрқувни енгиб ўтишга ёрдам беринг\nДастлаб уй вазифаларини бажариб ўтирган бола ўзини йўқотиб қўйиши ва унга қандай киришишни билмаслиги мумкин. Бундай ҳолатларда ота-оналарнинг вазифаси - жараённи ташкиллаштиришга ёрдамлашиш, нимадан бошлаб нима билан тугаллаш кераклигини, жавобларни дафтарларга қандай ёзиш кераклигини кўрсатиб бериш. Нима учун ишларни бундай тартибда бажариш кераклигига изоҳ беринг, барча хатти-ҳаракатлар кетма-кетлигини овоз чиқариб тушунтиринг. Бола ўзлаштириб олгач, унга бу қоидаларни ўзига ўзи эслатиб туриши лозимлигини маслаҳат беринг. Бироз вақтдан кейин у адашиш ва қўрқишни бас қилади ва унга анча осон бўлади.\nЎзингизга ўзингиз нима учун дарс қилиш кераклигини тушунтиринг\nКўп ота-оналар дарсларни бажаришни одатга айлантиришга интилишади, бироқ аксарият болалар нима учун бирор нарсани шунчаки шундай қилиш кераклиги учун бажариш лозимлигини тушунишмайди. Математикани ҳар куни кўзда ёш билан ечадиган болага "шуни қилишинг шарт" дейиш очиқ ва қизиқувчан инсонни барча янгиликларга шубҳа билан қарайдиган ёпиқ ва тунд кишига айлантирувчи тўғридан-тўғри йўлдир.\nБир томондан, бола, албатта, ҳаётда ҳар куни бажариш керак бўладиган ишлар борлиги, улар фойдали ва зарур эканини тушуниши керак. Бошқа томондан, ўқиш ҳеч қачон кўр-кўрона ёдлашдан иборат бўлмаслиги керак. Сиз диктатор, фарзандингиз эса шерик бўлмаслиги керак. Ўйлаб кўринг, уни нима билан қизиқтириш мумкин. Бу ўйинлар ёки дунёни ўрганиш билан боғлиқ "ижодий лойиҳалар" бўлиши мумкин - масалан, сиз тарихга доир комикслар чизишингиз ёки тажриба ўтказишингиз мумкин. Энг яхшиси, боланинг дарсларга ёд олиш керак бўлган далиллар тўплами эмас, тадқиқот сифатида қараши.\nБолага нима учун ўқиш кераклиги ва уй вазифаларини бажариш зарурлигини тушунтириш учун аввал ўзингиз уларнинг қандай тузилиши, қандай қилиб уларнинг ёрдамида дунёни тадқиқ қилиш ва янги билимларга эга бўлиш мумкинлиги ҳақида тушунчага эга бўлишингиз лозим. Буларни аввал ўзингизга, кейин эса болага тушунтира билиш керак.\nБолани мустақил қарор қабул қилишга ўргатинг\nБолага имкон қадар кўпроқ мустақиллик беришга ҳаракат қилинг. Акс ҳолда, биринчи синфда у қарор қабул қилишни билмаслиги, чунки ҳаддан ташқари кичиклик қилиши мумкин, иккинчи синфда ҳам шундай, саккизинчи синфга бориб эса у бу борада ҳеч қандай тажрибага эга эмаслиги ва буни мутлақо билмайдиган бўлиб чиқади. Шу билан бирга, ота-она ўқитувчининг ўрнини босиши керак эмас - акс ҳолда, болалар уйда сиз яхшилаб тушунтиришингизга умид қилиб, синфда ҳеч нарсани тингламай қўйишади. Бу кўпинча ота-она эътибори етишмайдиган болаларда кузатилади: улар учун уй вазифасини бирга тайёрлаш - ота ё она билан бирга вақт ўтказиш учун бир сабаб. Охир-оқибат бола мактабдаги вақтини беҳуда сарфлайди, ота-она эса фарзанди билан мулоқот қилиш ўрнига у билан дарс қилади. Бу вақтни ўқиш билан боғлиқ бўлмаган машғулотларга (сайр, стол ўйинлари, кинога бориш ва б.) сарфлаган муҳимроқ.\nБаъзан уйга вазифалар жуда кўп бўлади, яъни ўқитувчи дарсда кўп нарсани тушунтиришга улгурмайди ва кўп уйга вазифа беради ва ўқувчилар материалнинг катта қисмини уйда ўзлаштиришларига тўғри келади. Қоидага кўра, болалар бунинг ечимини тез топишади: улар шунчаки улгурмаган нарсасини қилмайди. Болага ишонинг ва қарор қабул қилишни унга қолдиринг - болалар танловни амалга ошириш ва устувор вазифаларни белгилашни ўрганишлари керак: нимани ёдлаш муҳимроқ, нимани эса кейинга қолдириш ёки дарс жараёнида аниқлаш мумкин. Агар бола тунгача дарс устида ўтирганини ёки ҳатто кечки овқат пайтида ҳам дарслик билан ўтирганини кўрсангиз, аралашиш ва вақт борасида қатъий чегаралар қўйишингизга тўғри келади. Дарслар боланинг бутун ҳаётини қамраб олиши керак эмас: у ўйинлар ўйнашга, яхшилаб ухлаб олишга ва шунчаки дам олиши керак.\nҒазабланмасликка ҳаракат қилинг!\nКўпинча шундай бўладики, ота-оналар болага уйга вазифани тушунтиришга ҳаракат қилади, бироқ бефойда. Бола тушунмайди, ота-онанинг жаҳли чиқади, зиддият юзага келади, бола хатолардан қўрқа бошлайди. Бундай пайтларда ота-онага фарзанди гапга қулоқ солмаётгандек ёки бўлаётган ишларга жиддий муносабатда бўлмаётгандек туюлади. Аслида эса боланинг ота-онани ўқитувчи сифатида қабул қила олмаслиги табиий ҳолат. Ота-оналар билан муносабатлар, қоидага кўра, ҳиссиётларга бой бўлади ва бу ҳиссиётлар таълимга ўтиб кетса, бола қийин ҳолатда қолади. Унутманг, бола билан муносабатларингиз дасрлардан муҳимроқ. Болани ҳам, ўзингизни ҳам қийнамай, бошқача ёндашувларни изланг - масалан, унга мавзуга доир видеосабоқни кўришни таклиф қилинг. Агар ўзингиз тушунтиришнинг уддасидан чиқа олмасангиз, яқинларингиздан ёрдам сўранг ёки бу ишни ўқитувчига қолдиринг.\nБоланинг ҳаётига қизиқиш билдиринг, фақат баҳоларига эмас\nДейлик, ҳаммаси яхши ва бола дарсларини уддаламоқда. Бироқ бу у (ёки улар)ни унутиш учун сабаб эмас! Унинг нафақат баҳоларига, балки кундалик ҳаётига ҳам қизиқиш билдиринг, унга қизиқ бўлган предметлар ва мавзуларни муҳокама қилинг, акс ҳолда у ўзини эътибордан четда қолгандек ҳис қилади. Болани назорат қилиш эмас, унга ғамхўрлик қилиш - мактабдаги янгиликларга қизиқиш билдириш, уни тинглаш ва қўллаб-қувватлаш муҳим. Қисқа қилиб айтганда, унинг сиз билан ҳаёти умумий эканини, ундан "муҳимроқ" ишлар йўқлигини кўрсатиш. Катталарнинг ҳаётида иш қандай ўрин тутса, мактаб ҳам болалар ҳаётида шундай ўрин тутади. Шундай экан, уй вазифаларига бефарқ қараш, боланинг муваффақиятларини сезмаслик ва уларни қадрламаслик яхши эмас.\nБолани ёмон ўқигани учун жазоламанг\nБажарилмаган уйга вазифа учун жазо қўллаш - тўғри йўл эмас. Дарслар нима учун муҳим эканини хотиржам ўтириб, мисоллар билан тушунтиришга ҳаракат қилинг. Болада стресс бўлишига йўл қўйманг. Боланинг қизиқишлари ва қобилиятидан келиб чиқиб, устувор вазифаларни белгилашга ҳаракат қилинг. Хушёр бўлинг, болани тингланг ва унга нима кераклигини тушунишга ҳаракат қилинг.\nБола ўқишга қийналаётганини кўрсангиз, гап нимада эканини тушунишга ҳаракат қилинг: у дарсда ўқитувчини яхши тингламагани ёки бир дарс қолдиргани учун вазифани уддалай олмаётган бўлиши мумкин. Боланинг кучли ва заиф томонларини тушуниб, кейин унга таълим олишга кўмак бериш лозим. Бунда педагог-психологлар ёрдам бериши мумкин. Боланинг умумий ҳолатини ҳам ҳисобга олиш керак, албатта. Эҳтимол, у нимадандир ташвишдадир. Бу ўқиш жараёнига - эслаб қолиш, қизиқиш, диққатни жамлашга кучли таъсир қилиши мумкин.\nАгар бола сурункали равишда ёмон ўқиса, кайфиятсиз бўлса, тенгдошлари билан чиқишмай қолса, мактабга боргиси келмаса - бунга жиддий сабаблар бўлиши табиий. Эҳтимол, мактабда уни ажратиб қўйишар ва у ўзини ёлғиз ҳис иқлар. Бундай ҳолатда сабабни топиш муҳим. Албатта, психолог ёрдами керак бўлади, фақат уни уялтирманг ва таҳдид қилманг. Кўпчиликда бундай ҳолат бўлишини айтинг ва ҳаётда нимадир ўхшамаса, бу оддий ҳол эканини тушунтиринг. У билан яқин эканингизни намоён қилинг.


Андижонни Тяньаньминга қиёслаб бўлмайди\n28 январ 2021, Тошкент вақти: 18:59\nТўлқин Ўзбекистон Президенти Ислом Каримов 14 май куни ўтказилган матбуот анжуманида 13 май куни Андижонда кишиларга қарши ўқ отишга ҳеч ким буйруқ бермаганини билдирган эди.\nУнда ҳарбийлар ўт очишни ўз-ўзидан бошлаганми, деган саволга “Озодлик” мухбирининг расмий идоралардан жавоб олишга уриниши зое кетди.\nСиёсатшунос Тошпўлат Йўлдошевнинг таъкидлашича, Андижондаги каби вазиятларда ҳарбийларга кимдир буйруқ бермаса, майдонда турган кишиларга ўзбошимчалик билан ўқ узмас эди. Чунки ҳарбийларда майдондаги одамлар ва вилоят ҳокимлиги биноси ичидаги қуролли кишиларни бир-биридан фарқлаш учун вақт етарли эди.\n“Фуқаролар билан ҳукумат ўртасидаги можароларда қурол қўллаш учун қонун бўйича, албатта, Бош қўмондон, яъни Президент буйруқ бериши мумкин. Ундан бошқа бирорта мулозим буйруқ бера олмайди. Зеро, Қуролли кучлар турли идораларга буйсунувчи бўлинмалардан иборат”, - деди Т.Йўлдошев.\nТ.Йўлдошевнинг сўзларига қараганда, агар ўқ отиш ўзбошимчалик билан бошланганида Президент ҳукумат идоралари, жамоатчилик вакиллари, журналистларни жалб қилган ҳолда айбдорларни аниқлаши керак эди.\nҒарб матбуотида Андижон воқеалари 1989 йилда Пекиндаги Тяньаньминь майдонида содир бўлган хунрезликларга қиёсланмоқда.\nТ.Йўлдошев бу ўхшатиш ўринсиз эканини таъкидлади. Унинг айтишича, Пекинда майдонга чиққан халқ ҳарбий куч қўлланилиши тўғрисида аввалдан огоҳлантирилган эди. Шу боис, майдонда аёллар ва болалар қолмаганди. Аммо Андижонда бундай огоҳлантириш бўлмаган.\n“Халойиқни ўққа тутишдан муддао халқни қўрқитиш ва Қирғизистондаги каби воқеалар мамлакатда содир бўлишининг олдини олишдир”, - деди сиёсатшунос.


Мамлакатимиз Президенти Шавкат Мирзиёевнинг шу йил 3 август куни республика ижодкор зиёлилари билан бўлган учрашувида АТ Халк банки билан Ўзбекистон Ёзувчилар “Дўстлар клуби”ни ташкил этиш ҳақида сўз юритилиб, Халқ банкига Ёзувчилар уюшмаси фаолиятини ижтимоий қўллаб-қувватлаш ҳамда адибларни моддий ва маънавий рағбатлантириб бориш вазифаси юклатилган эди. Шунга биноан вилоятлардаги Халқ банки бўлимлари билан Ёзувчилар уюшмаси вилоят бўлинмалари ўртасида ҳам ҳамкорлик ўрнатилди.\nЯқинда Ёзувчилар уюшмаси Қашқадарё вилояти бўлими ва Халқ банки вилоят бўлими ҳамкорлигида Қарши тумани далаларида пахта тераётган банк ходимлари билан ижодий учрашув ташкил этилди. Учрашувни Халқ банки вилоят бўлими бошлиғининг ўринбосари Сардар Ҳасанов очди. Шоирлар Ўроз Ҳайдар, Али Ниёз ва Нилуфар Умарова теримчи ҳашарчиларга ўз ижодидан шеърий намуналар ўқиб беришди. Тадбир сўнгида энг илғор теримчиларга Халқ банки вилоят бўлимининг қимматбаҳо совғалари топширилди.\n–Бугунги кунда Халқ банки вилоят бўлимлари билан ижодий алоқалар ўрнатилиб, турли адабий кечалар, давра суҳбатлари ўтказишни режалаштирмоқдамиз. Бугунги тадбир ана шу режанинг бошланишидир. Пахта – миллий бойлигимиз. Саноат тармоғини тараққий этишида муҳим роль ўйнайди. Ҳашарчилар билан бўлган учрашувда уларга руҳан мададкор бўлганимиздан бахтиёрмиз, – дейди Ёзувчилар уюшмаси вилоят бўлими раҳбари Ўроз Ҳайдар. – Бундай учрашувларни доимо ташкиллаштириб борамиз.\nЎша куни бошқа туманларда ҳам ижодий учрашувлар ўтказилди.\n© 1171 Ўзбекистон Ёзувчилар уюшмаси


31 январь, 2021, 23:24\nТеглар:Муҳаммад Салаҳ | АПЛ | Вест Хэм | Жоржиньо Вейналдум | Ливерпуль\nКлопп шогирдлари ажойиб ўйин кўрсатди.\nАнглия Премьер-лигаси 21-туридан ўрин олган учрашувни амалдаги чемпион "Ливерпуль" меҳмонда ўтказди. "Вест Хэм" майдонига сафар қилган "қизиллар" 3:1 ҳисобида зафар қучди.\nЎйин тақдирини Муҳаммад Салоҳ ва Жоржиньо Вейналдумнинг голлари ҳал этди. Мисрлик футболчи 57-дақиқада ҳисобни очди. Орадан кўп вақт ўтмай, унинг ўзи дарвозабон билан бирга-бир вазиятдан унумли фойдаланиб, якунда жамоасига муҳим очколарни олиб келган дублга муаллифлик қилди.\nШунингдек, Вейналдум жамоадошларининг супер комбинациясини аниқ зарба билан якунлади. Ушбу голларга "болғачилар" 1 марта жавоб қайтара олди. 87-дақиқада Крейг Доусон бурчакдан етказиб берилган тўпни рақиб дарвозасига киритиб, ҳисобнинг йирик кўриниш олишига йўлқ қўймади.\nУшбу ғалабадан кейин "Ливерпуль" ҳисобидаги очколар сони 40 тага етди ва улар кучли учликка кириб олди. Мағлубиятга учраган "Вест Хэм" онлайн жадвалда 5-поғонада қолди.\nКрейг Доусон 87'\nМохамед Салах 57', 68'\nЖамоалар таблодаги ҳисобга рози бўлган ҳолда, ўйинни тезроқ якунлаб қўйишга қарши эмасдек туюлмоқда.\nУчрашувнинг асосий вақтига 4 дақиқа қўшиб берилди\nГООООООООООООЛЛЛЛЛЛЛЛЛЛ! "Вест Хэм" ҳисобни қисқартирди!\nЖарима майдонига етказиб берилган тўпни Доусон дарвозага киритди.\nМайдон эгалари бурчак зарбасини қўлга киритди.\nГОООООООООООООЛЛЛЛЛЛЛЛЛЛЛ! "Ливерпуль" рақибни батамом таслим этди!\nМерсисайдликларнинг ажойиб комбинациясини Вейналдум гол билан якунлади.\nМойес шогирдларининг барча ҳаракатлари бесамар кетяпти.\nДивок Оригига тиббий ёрдам кўрсатилмоқда.\nСалаҳ узоқ масофадан ўта ноаниқ зарба берди.\nЖарима майдони томон Робертсоннинг узатган тўпини ҳимоячилар қайтарди.\nМезбонлар футболчиси ўйиндан ташқари ҳолатда қолиб кетди.\nШакири захирага олинди. Унинг ўрнига Фирмино ўйинни давом эттиради.\nГОООООООООООООЛЛЛЛЛЛЛЛЛЛЛЛ! "Ливерпуль" ҳисобни ишончли кўринишга келтирди!\nШакирининг заргарона узатмасини моҳирлик билан ўзига бўйсундирган Муҳаммад дарвозабонга имконият қолдирмади.\nБурчакдан оширилган тўпни "Вест Хэм" вакили дарвозага йўллади. Зарбага аниқлик етишмади.\nЖарима майдони ичида Соучек Хендерсонга нисбатан жиддий қўполлик ишлатди. Қўполлик карточкага тортарди, бироқ Томаснинг ўундоқ ҳам сариқ карточкаси борлиги учун ҳакам уни аяди.\nПабло Форнальс ўрнига Андрей Ярмоленко ўйинни давом эттиради.\nЛондонликлар олдинга ўтишга мажбур. Бироқ "қизиллар" рақибга ўйин бермаяпти.\nГООООООООООООЛЛЛЛЛЛЛЛЛ! "Ливерпуль" ҳисобни очди!\nЖарима майдонига ёриб кирган Салаҳ узоқ бурчакни аниқ нишонга олди.\nЖеймс Мильнер ўз ўрнини Кёртис Жонсга бўшатиб берди.\nМакйл Антонионинг зарбаси хавфли, аммо ноаниқ чиқди.\nСалаҳнинг зарбаси Фабианскига муаммо туғдирмади.\nФутболчилар бироз қўпол ўйин кўрсатмоқда: бу сафар Томас Соучек сариқ карточкага лойиқ кўрилди.\nРақибига нисбатан қоида бузган Райс огоҳлантирилди.\nСалаҳнинг жарима майдони ташқарисидан берган зарбасини Фабиански ушлаб олди.\nЯқин масофадан зарба берган Ориги мўлжалда адашди.\nЖарима майдонига етказиб берилган тўпни Антонио дарвозага йўллади. Алиссон тўпни эгаллаб олди.\nҲар икки жамоа вакиллари яратилаётган камсонли имкониятларни кўкка совурмоқда.\nЖарима майдонига яқин ҳудудда "болғачилар" стандарт вазиятга эга бўлди.\nЎйин темпи бироз пасайди. Тўп учун кураш асосан марказда кечмоқда.\nМарказда Шакрири ва Боуэн бироз жиддий тўқнашиб кетди. Ҳайрият, ҳаммаси жойида.\nҲакам Деклан Райсни жамоадошларини тартибга чақиришга ундади.\nТрент воқеалар ривожидан бироз илгарилаб кетди.\nИккинчи қаватдаги курашда рақибидан устун келган Салаҳ шеригига тўпни қолдирди. Шакирининг кучли зарбаси йўлига ҳимоячилар блок қўйишга муваффақ бўлди.\nСалаҳнинг бош билан йўллаган зарбасига аниқлик етишмади.\nТўп назорати мерсисайдликлар томонга ўтди. Энди мезбонлар прессинг уюштирмоқда.\nТьяго қулай имкониятдан аниқ зарба йўллай олмади.\n"Вест Хэм" ҳимоячилари рақибга зарба бериш имкониятини қолдирмаяпти.\nОригининг жарима майдони маркази томон узатган тўпи ҳимоячидан ўтмади.\nМойес шогирдлари майдон марказида тўпни назорат қилмоқда.\nВейналдум узоқ масофадан ноаниқ зарба берди.\nЛондонликлар тўп учун курашда бироз агрессив ўйин намойиш этяпти.\nОригининг ўткир бурчакдан йўллаган зарбасига аниқлик етишмади.\nМайдон эгалари дастлабки дақиқалардан фаол ўйин кўрсатмоқда. "Ливерпуль" учун "сюрприз" тайёрланганга ўхшайди.\n"Манчестер Сити" - "Вест Хэм". Таркиблар маълум\nLIVE АПЛ. "Вест Хэм" - "Тоттенхэм": Матнли трансляция


Assalom Sohil – пойтахтнинг янги дурдонаси!\nЮқтирганлар 53834 киши\nСоғайганлар 50230 киши\nВафот этганлар 446 киши\n16:30 / 17.09.2020\nAssalom Sohil – бу Тошкентнинг жанубий-шарқий қисмида, Яшнобод туманида, Фарғона Йўли бўйида жойлашган замонавий турар жой мажмуасидир.\nЛойиҳа энг яхшиларини ўз ичига олди: муаллифлик технологияси асосидаги қурилиш, болалар боғчаси ва мактаб, йирик савдо-кўнгилочар маркази, ободонлаштирилган ҳовли, ривожланган инфратузилма ва ажойиб об-ҳаво. Мажмуа аҳолиси мутлақо янги сифатда ҳаёт кечиришни бошлайди, туман эса ҳақиқатдан ҳам қулай ва шинам туманга айланади.\nТурар жой биноларининг қурилиши бир неча босқичдан иборат ҳамда 22 та бизнес ва комфорт тоифадаги хонадонлар қурилади, уларда жами 3128 та хонадон бўлади.\nБундан ташқари, фарзандли оилалар қулайлиги учун мажмуа ҳудудида боғча ва мактаб қурилади. 360 та болага мўлжалланган боғчада замонавий ошхона, мусиқа, рақс ва гимнастика заллари, логопед кабинети ва кенг болалар майдончалари бўлади. Мактаб эса 990 та ўқувчини сиғдира олади, унда замонавий интерактив таълим услублари асосида математика, физика, информатика фанлари ҳамда хорижий тиллар чуқур ўргатилади.\nАҳоли хавфсизлиги учун бутун периметр бўйлаб кузатув камералари ўрнатилади, қўриқлаш хизмати ходимлари жалб қилинади. Автомобиль эгалари учун махсус автотураргоҳлар ташкиллаштирилади, бутун мажмуа бўйлаб тураргоҳлардаги жойлар сони 1500 дан ошади.\nБиз жўшқин ривожланиб бораётган дунёда яшаяпмиз ва техник тараққиёт талаблари ҳамда электр қувватида юрадиган машина эгалари эҳтиёжларини инобатга олган ҳолда, турар жой мажмуаси ҳудудида электромобиллар учун қувватлаш станцияларини ўрнатиш режалаштирилган.\nШунингдек, жисмоний машғулотлар учун алоҳида стадион ҳам қурилади. Ҳавонинг тозалигини таъминлаш учун бутун ҳудуд кўкаламзорлаштирилади, мажмуа марказида мевали боғ барпо қилинади.\nAssalom Sohil'нинг фахри – Sohil Marine деб номланган йирик савдо-кўнгилочар маркази 6 гектар ер майдонини эгаллайди. Савдо маркази шаҳарнинг гавжум Фарғона Йўли бўйида, Қорасув канали соҳилида, автомобилда шаҳар марказигача 8-10 дақиқалик узоқликда жойлашади. Яқин орада эса жамоат транспортлари бекатлари мавжуд.\nБу шунчаки дўконлар тўплами эмас, балки ташриф буюрувчилар учун кўнгилочар-маданий кластер ҳисобланади. Бу ерда сиз бренд кийимлар бутикларига, турли йўналишдаги дўконларига ташриф буюришингиз, кайфиятингизга мос кийим-кечак танлашингиз ҳамда излаган ҳар қандай нарсангизни осонгина топишингиз мумкин. Сиз шинам муҳитда бир финжон чой ёки мазали таом, китоб мутолааси ва шунчаки яхши мусиқа билан роҳатланиб ўтирган пайтингизда, фарзандларингиз ёрқин болалар майдончаларида завқланиб ўйнашлари мумкин. Агар сиз фаол ҳордиқ тарафдори бўлсангиз, спорт ҳудуди (футбол, баскетбол, теннис, воркаут ҳудуди, велосипед йўлаклари) сизнинг энг севимли жойингизга айланади. Бу ҳар бир шаҳар аҳолиси учун индивидуаллик бахшида этувчи ва вақтларини мазмунли ўтказишга имкон берувчи маданий-тижорий марказ бўлади.\nSohil Marine – бу мажмуанинг сокин оқиб ўтаётган анҳор бўйида жойлашган дурдонасидир. Марказ иншоотлари ноодатий эсда қоларли меъморчилик услубларига эга – бурчакли шакллар ва материаллар фактуралари уйғунликда замонавий марказ тимсолини яратади. Марказ айниқса кечки пайт, неонли ёритқичлар ва сувдаги акс туфайли ёрқин тусга киради. Анҳорнинг сув юзаси кенг майдон ҳиссини беради ва ҳудудни табиий ёруғлик билан тўлдиради.\nSohil Marine савдо-кўнгилочар маркази бутун шаҳар аҳолиси ва унинг меҳмонларини ўзига жалб қилувчи масканга айланади ва унга ташрифлар сони ойига 150.000 кишини ташкил қилиши кутилмоқда.\nAssalom Sohil ТЖМ савдо офиси: Яшнобод тумани, Фарғона Йўли кўчаси.\nТелефон: +99878 888-55-88\nGolden House марказий савдо офиси: Тошкент шаҳри, Мирзо Улуғбек тумани, Осиё кўчаси, 3-уй.\nCall-марказ: +998 78 150-11-11


Кремль Мирзиёев ва Путин учрашувига тайёргарлик кўрмоқда\n10:25 / 01.02.2017\nЎзбекистон ва Россия етакчилари учрашуви яқин 2-3 ой ичида бўлиб ўтади. Бу ҳақда Россия президенти матбуот котиби Дмитрий Песков «Известия» нашрига маълум қилган. Шавкат Мирзиёев Москвага қишлоқ хўжалик маҳсулотларини етказиб бериш ва Россия нефтига божларни бекор қилиш учун бир қарорга келиш мақсадида боради, дейилади нашр хабарида. Шунингдек ҳарбий-техник ҳамкорлик ҳам долзарб бўлиб турибди.\n«Известия» нашрининг Ўзбекистон раҳбариятидаги юқори лавозимли суҳбатдоши сўзларига кўра, музокараларда энергетика, қишлоқ хўжалик маҳсулотларини етказиб бериш, ҳарбий-техник ҳамкорлик ва муҳожирлик сиёсати масалалари муҳокама этилиши режалаштирилган.\n- Россия ўзбек қишлоқ хўжалик маҳсулотлари учун катта бозордир. Шунинг учун ҳам бу бозорни кенгайтириш масалалари муҳокама этилиши устувор бўлиб турибди. Президент Шавкат Мирзиёев Ўзбекистон қишлоқ хўжалик соҳасини янада ривожлантириш бўйича кенг қамровли чора-тадбирларни қабул қилди. Унда пахта майдонларини қисқартириш ва мева плантациялари ҳамда бошқа экинлар етиштиришни ошириш кўзда тутилган. Шунингдек, ўзбек томони Россия нефтини божсиз етказиб бериш масаласини ҳам яна кўтариши мумкин. Маълумки, Ўзбекистоннинг бироз вақт аввалги нефтни божсиз етказиб бериш борасидаги илтимоси РФ ҳукумати томонидан рад этилди. Бундан ташқари, Ўзбекистондан бўлган муҳожирлар масаласи ҳам муҳокама этилади, — дея айтиб ўтган «Известия» суҳбатдоши.\nМутахассисларнинг таъкидлашича, бўлиб ўтиши режалаштирилаётган музокаралар икки мамлакат шериклик муносабатларини янада мустаҳкамлайди.\nМаълумот учун, Владимир Путин ва Шавкат Мирзиёев 2016 йилнинг сентябрь ойида қисқа муддатли музокаралар ўтказишганди. Ўшанда Россия президенти Хитойдан қайтиши чоғида Самарқанд шаҳрига ташриф буюриб, Ўзбекистон биринчи Президенти Ислом Каримов қабрига гул қўйганди. Ўша учрашув давомида ҳар икки сиёсатчи икки мамлакат ўзаро ҳамкорлигини янада ривожлантириш ҳақида фикр алмашишган.


07:49 / 08.11.2015 | Akkuratniy88 | 1767\nАссаламу алайкум! Сингиллар ҳақида сўрамоқчи эдим. Мисол учун мени синглим ҳам, опам ҳам йўқ. Лекин қариндош сингилларим кўп. Авваллари унча илмим кам бўлган вақтлардаям ҳар доим "ёпиқ кийин","кўчада юрма","телефон ишлатма, боллар билан гаплашма" ва ҳоказо гаплар гапириб кеганман. Олдинлари мени қаттиқ ҳурмат қилиб, гапимни икки қилишмасди, ҳозир эса умуман одам қиломаяпан. Минг сўксам ҳам ҳаттоки урсам ҳам яхши томон ўрнига ёмон томонга кетаяпти. Тўғри уришга ҳаққим йўқ, лекин тўйларга чиқиб олиб, ликиллаб ўйнаганини кўрсам чидаб тура олмайман. Ота-онаси ҳам “сенинг ишинг бўлмасин, бу бизнинг қизимиз, ўйнаб-кулиб юрсин” дейишади. Саволим шуки: мен уларга жавобгарманми? Ота-онаси ва ўзларига шунча йиллардан бери тушунтирсам ҳам фойда йўқ. Ҳозир мен улардан воз кечсам жавобгар бўлмайманми? Тўғриси, шу замонда шунақа сингиллар бизни даюс бўлиб қолишимзга сабаб бўлаяпти.\nВа алайкум ассалом! Уларга чиройли йўл билан насиҳат қилишда давом этинг. Насиҳат қилувчида икки нарса топилиши керак. Шунда насиҳат таъсирли бўлади. Биринчиси, ҳақ гапни айтиш, иккинчиси етказишда ниятни тўғри қилиш. Шунда ҳам сизни гапингизни олишмаса, жавобгар бўлмайсиз.\nАллоҳ таоло “Тоҳа” сураси 132-оятида марҳамат қилади :\nАҳлингни намозга амр эт ва ўзинг унга сабр қил. Сендан ризқ сўрамасмиз. Биз сенга ризқ берамиз. Оқибат эса тақвоникидир.\nЯхши оқибатга сазовор бўлиш тақвога боғлиқдир.(“Тафсири Ҳилол” китобидан). Валлоҳу аълам.


Мюллер «ПСЖ» билан ўйин ҳақида: «Ўз оёғимизга қарата ўқ уздик»\n«Бавария» яримҳимоячиси Томас Мюллер Чемпионлар лигаси 1/4 финали доирасидаги «ПСЖ»га қарши учрашувдан (2:3) кейин фикрлари билан ўртоқлашди.\n«Бугунги ўйинда кўпроқ гол уришимиз керак эди. Бундай ўйинларда кейин барча ўтказиб юборган голларимиз ҳақида гапириши аниқ, бироқ фикримча, вазиятларни голга айлантириб 5:3 ёки 6:3 ҳисобида зафар қучганимизда ҳеч ким ўтказиб юборган голларимиз ҳақида гапириб ўтирмасди.\nБу ўйинда худдики ўз оёқларимизга қарата ўқ узгандек бўлдик. Энди жавоб ўйинида вазиятни ўнглашимиз керак», - дейди Томас Мюллер.\nМаълумот учун, «ПСЖ» - «Бавария» ўртасидаги жавоб учрашуви 13 апрель, сешанба куни ўтказилади.


«Солиқ ва божхона хабарлари» газетасининг 2020 йил 24 ноябрь 47-сони - Gazeta.Norma.uz\n«Солиқ ва божхона хабарлари», №47, 2020й. 24 ноябрь\nЎзбекистон Республикаси Президентининг cолиқ имтиёзларини оптималлаштиришга қаратилган 17.11.2020 йилдаги ПФ-6112-сон Фармони қабул қилинди.\nПрезидентнинг 12.11.2020 йилдаги ПФ-6109-сон Фармони билан ушбу эркин савдо зонаси «Термиз» ЭИЗ ҳудудини қисқартириш ҳисобига тегишли дирекция билан бирга ташкил этилади.\nЙил якуни яқинлашмоқда, олдинда – йиллик инвентаризация. Унга қандай тайёрланиш ва қандай ўтказиш борасидаги савол айниқса акциядорлик жамиятлари, тижорат банклари, суғурта ташкилотлари ва йирик солиқ тўловчилар учун долзарбдир. Ахир улар 2021 йил 1 январдан бошлаб бухгалтерия ҳисобини МҲХС асосида юритишлари керак. Буни қандай амалга ошириш ҳақида, buxgalter.uz илтимосига биноан «TRI-S-AUDIT» МЧЖ аудиторлик компаниясининг директори ¬Светлана ¬ГОЛОСОВА сўзлаб берди:\nҲозир барча ҳисобварақ-фактуралар тўлов корхонанинг ҳисобрақамидан ёки корпоратив картадан ўтказилганлигидан қатъи назар, электрон тарзда тақдим этилиши лозим. Бироқ ЎзР ТХБ (биржа битимлари, йиғимлари ва воситачилик хизматлари), суғурта компаниялари (ОСГОР, ОСАГО ва ҳ.к.), ДЙҲХХ (жарималар, автомобиль тонировкаси учун тўлов) каби бир қатор ташкилотлар томонидан юридик шахсларга ҳисобварақ-фактура тақдим этилмайди. Ташкилотлар ҳисобварақ-фактурани тақдим этмаслиги мумкинми?\nТоварларни импорт қилувчи корхоналар айланмадан олинадиган солиқни тўлаш ҳуқуқига эга эмас (СК 461-м. 2-қ. 1-б.). Бироқ корхона, импорт шартномасини тузган ҳолда, барибир ушбу ҳуқуқни сақлаб қоладиган ҳолатлар мавжуд. Бу ҳақда buxgalter.uz илтимосига биноан «Norma» компанияси эксперти Дилором САИДОВА гапириб берди:\nМуайян ҳолатларда жисмоний шахслар даромадларининг айрим турлари «даромад» ёки «даромад эмас» деб эътироф этилиши мумкин. Бу уларни СК бўйича таснифлаш, шунингдек бошланғич ҳужжатларни тўғри расмийлаштиришга боғлиқ. Уларни қандай чегаралаш ва уларга ЖШДС солиниши ёки солинмаслигини аниқлашни «Norma» компанияси эксперти Дилором САИДОВА тушунтирди:\nАмалиётда ходим ўзининг асосий ишидан ташқари яна қўшимча иш бажарадиган вазиятлар юзага келади. Мисол учун – таътилга чиққан ходим учун ёки бўш лавозим бўйича тегишли номзод-мутахассисни излаш даврида. Бундай бир неча ишни бажаришни қандай тўғри расмийлаштириш ва иш ҳақини ҳисоблаб чиқаришни buxgalter.uz илтимосига биноан «Norma» компаниясининг меҳнат ҳуқуқи бўйича эксперти Ленара ¬ХИКМАТОВА тушунтирди:\nЖисмоний шахс-норезидент жисмоний шахс – Ўзбекистон резидентига кўчмас мулкни сотса, қандай солиқ оқибатлари юзага келади? Бундай битимга солиқ солишнинг хусусиятларини «Norma» компанияси эксперти Дилором САИДОВА тушунтирди.\nЎзбекистонда доимий муассасага эга бўлмаган хорижий ташкилот Ўзбекистон корхонасига маркетинг ва маслаҳат хизматлари, шунингдек Ўзбекистон ташқарисида мижозларни излаш бўйича хизматлар кўрсатди. Ўзбекистон корхонаси ҚҚС тўлаши зарурми?\nюридик шахслар учун 2020 ЙИЛ ДЕКАБРЬ\nСолиқ органлари 1 октябрдан кейин активларининг баланс қиймати БҲМнинг 100 000 баробаридан ортиқ бўлган МЧЖдан аудиторлик хулосасини талаб қила бошлашди. Бироқ 3.04.2020 йилдаги ПФ-5978-сон «Коронавирус пандемияси даврида аҳоли, иқтисодиёт тармоқлари ва тадбиркорлик субъектларини қўллаб-қувватлашга доир қўшимча чора-тадбирлар тўғрисида»ги Фармон 15-банди 5-хатбошисига асосан бундай аудит йил якуни бўйича ўтказилиши керак. Вазиятни buxgalter.uz илтимосига биноан солиқ маслаҳатчиси Гулнора ¬ЭРГАШЕВА шарҳлаб берди:\nСолиқ тўловчиларнинг шахсий кабинетларида янги хизмат – «Онлайн-НКМ ва виртуал кассалар чекларини рўйхатдан ўтказиш» сервиси пайдо бўлди. Энди товарлар ва хизматларни корпоратив карта ёрдамида реализация қилишда электрон ҳисобварақ-фактураларни расмийлаштиришдан умуман воз кечиш мумкинми? Buxgalter.uz илтимосига биноан вазиятни экспертлар шарҳлаб беришди. Гулнора ЭРГАШЕВА, солиқ маслаҳатчиси:\nЎз вақтида қоғоздаги ҳисоботларни ва бошқа ҳужжатларни топшириш учун елиб-югурганлар бухгалтер учун электрон ҳужжатлар айланиши – бу катта ютуқ эканлигини тасдиқлашлари аниқ. Бироқ, бундай ютуққа эришилганига қарамай, ушбу масала борасида бухгалтерларда мураккабликлар юзага келиб турибди. buxgalter.uz илтимосига кўра амалиётчи бухгалтер Алия МУҲАМЕДОВА электрон ҳужжат айланишида мавжуд муаммолар ва камчиликлар ҳақида сўзлаб берди.\n● Бугун божхона органларида 56 та ахборот тизими ва 30 та интерактив хизматлар татбиқ этилган ● Божхона расмийлаштируви вақти экспортда 1,7 баробарга, импортда 1,4 баробарга қисқарган ● Хорижий автонинг Ўзбекистонда бўлиш муддатини онлайн узайтирса бўлади Давлат божхона қўмитаси томонидан Ахборот ва оммавий коммуникациялар агентлигида «Рақамли божхона – ташқи савдода шаффофлик гарови» мавзусида матбуот анжумани ўтказилди. Тадбирда Давлат божхона қўмитасининг тегишли бошқарма бошлиқлари, оммавий ахборот воситалари вакиллари ҳамда тадбиркорлар иштирок этди.\nРақамли божхона тамойилига кўра республикамизнинг барча чегара божхона постлари замонавий ва энг сўнгги техникалар билан таъминлаб келинмоқда.\nСирдарёда пиротехника ва дори воситалари «бизнеси»ни йўлга қўйган уддабурон аниқланди Сирдарё вилояти божхона бошқармаси Контрабандага қарши курашиш ва божхона аудити бўлими тезкор бўлими ходимлари ДХХ Сирдарё вилояти бошқармаси ва ИИБ Йўл ҳаракати хавфсизлиги бошқармаси ходимлари билан ҳамкорликда пиротехника маҳсулотларининг ноқонуний айланувига қарши курашиш борасида тезкор тадбир ўтказишди.\nТадбиркорлик фаолиятини кенгайтириш, тўғридан-тўғри хорижий инвестицияларни жалб этиш, маҳаллий маҳсулотларни ташқи бозорга чиқариш, янги ишлаб чиқариш тармоқларини йўлга қўйиш ва ишчи ўринларини яратиш бугунги кундаги асосий вазифалардан ҳисобланади.\nЖомбой туманида фаолият бошлаган «Боғбон» агрокомплексида ташкил қилинган «In vitro» лабораториясида мевали ва манзарали дарахт кўчатлари вегетатив усулда замонавий технологиялар асосида етиштирилмоқда.\nБожхоначилар пиротехника воситаларининг ноқонуний савдосига чек қўйди Янги йил байрами арафасида кишининг дилини хира қиладиган ҳолат кўпаяди – пиротехника воситалари ҳамманинг тинчини бузади. Божхона органи ходимлари бундай қонунга зид фаолиятнинг пайини қирқишда доим фаолдир.


Соч тўкилиши нега ёшариб кетмоқда — мутахассис жавоб беради - Daryo\n12:00, 25.06.2019 26496\nСоч тўкилиши нега ёшариб кетмоқда — мутахассис жавоб беради\nБугунги кунда соч тўкилиши нафақат 40 дан ошганларнинг муаммоси, балки 20—25 ёшлиларнинг ҳам муаммосига айланаётганини кузатмоқдамиз. Албатта, кўп ҳолларда соч тўкилишидан кўпчилик эркаклар тушкунликка тушиб қоладилар. Соч тўкилиши муаммоси ва унинг ечимлари юзасидан биз ТМ Minox мутахассисига саволлар билан мурожаат қилдик. Суҳбатимиз натижаларини сизнинг эътиборингизга ҳавола этамиз:\nНима учун бугунги кунда соч тўкилиши ёшариб кетмоқда, умуман, ёшларда соч тўкилишининг сабаблари нимада?\n—Олимларнинг таъкидлашича, соч тўкилиши инсон организмида дигидротестестерон гармони миқдорининг кўпайиб кетиши билан боғлиқ. Бу гармон организмда тестестерон миқдорининг ортишини келтириб чиқаради ва айни гармон бевосита соч илдизи ядросини зарарлантиради. Натижада эса соч илдизи шикастланади ва нобуд бўлади.\nMinox маҳсулотлари қандай турдаги соч муаммолари учун мўлжалланган?\n—Minox савдо маркаси остида таклиф этилаётган маҳсулотлар эркаклар ва аёлларда соч тўкилишининг олдини олиш, сочларни мустаҳкамлаш, озиқлантириш ва соч қоплами қалинлигини оширишга мўлжалланган. Шу билан бирга, Minox савдо маркаси остида соқол ва киприкларни қалинлаштириш ва ўстириш учун ҳам алоҳида воситалар таклиф этилади.\nMinox 2, Minox 5 ва Minox 10 лосьонларининг фойдалари ҳақида гапириб ўтсангиз?\n—Minox 2, Minox 5 ва Minox 10 таркибида мос равишда 2 фоиз, 5 фоиз ва 10 фоиз миноксидин ҳамда глицерин, қичитқи ўт экстракти ва C, К, B2 каби витаминлар, каротин, пантотеник кислота, хлорофилл, калий, олтингугурт, кальций, темир ва тузлар мавжуд. Препаратлар тўлиқ табиий бўлиб, уларга ҳеч қандай гормонал воситалар қўшилмаган.\nMinox 2 препарати аёллар учун махсус ишлаб чиқарилган маҳсулот бўлиб, лосьон гормонал ўзгаришлар (масалан, туғуруқдан кейинги ҳолат), атроф-муҳитнинг зарарли таъсири натижасидаги ва мавсумий соч тўкилиши каби ҳолатларда жуда самарали ҳисобланади.\nMinox 5 препарати эркаклар учун махсус ишлаб чиқарилган бўлиб, лосьон андрогенетик алопеция, ирсият сабабли соч тўкилиши, каллик ва сочларнинг сийраклашувининг турли даражаларида самарали таъсир этади. Minox 10 кучли лосьон-спрейи эркакларга мўлжалланган бўлиб, лосьон узоқ муддат давомида антибиотиклар қабул қилиш ва стресслар натижасида, шу билан бирга, жарроҳлик операциялардан кейинги кучли соч тўкилиши ҳолатларида самарали таъсир кўрсатади.\nMinox препаратининг таъсири қанча вақт ичида кўринади?\n—Биринчи навбатда, бу ҳар бир инсон сочининг индивидуал ўсиш табиати ва махсус хусусиятларига боғлиқ. Шу билан бирга, соч тўкилишининг сабабини аниқлаш ҳам муҳим: бу ирсиятга боғлиқ омилми ёки шунчаки авитаминоз таъсирими? Шундан кейингина Minox лосьон-спрейидан фойдаланган ҳолда даволаниш курси аниқлаштириб олинади.\n4—8 ҳафта Minox воситасидан фойдалангач, 90 фоиз ҳолатларда соч тўкилиши тўхтайди;\nMinox воситадан 3—4 ҳафта фойдалангач, биринчи кўзга кўринарли ҳолат, яъни янги сочларнинг пайдо бўлишига гувоҳ бўлиш мумкин;\nминоксидиннинг максимал таъсирини 12—14 ҳафтада кўриш мумкин.\nMinox воситаси соч тўкилишига қандай таъсир кўрсатади?\n—Воситанинг таъсири гормонал бўлмаган, соч тўкилишига қарши исботланган таъсирга эга компонент — миноксидинга асосланган. Minox соч илдизини юмшатиб, ундаги микрокапиляр томирларини кенгайтиради. Бунинг натижасида соч илдизи тикланади ва аста-секинлик билан ўсишни бошлайди.\nMinox лосьонини тўғри қўллаш бўйича кўрсатмалар берсангиз.\n—Лосьон фақат ташқи фойдаланиш учун мўлжалланган. Фойдаланишдан аввал лосьонни чайқатиб юбориш керак. Лосьон-спрейини кунига 2 марта қуруқ, тоза бош терисига сепилади. Лосьонни иложи борича бош терисига яқин ҳолда (0.5—1 см) ушлаб, аралашманинг сочларга тегиб кетишидан сақланган ҳолда пуркагич ёрдамида (6-7 марта босинг) сепилади. Бир суткада ўртача фойдаланиш миқдори 2 мл.ни ташкил этиши керак. Фойдалангандан сўнг бош терисини ювиш шарт эмас.\nMinox воситасини қўллаш мумкин бўлмаган ҳолатлар ҳам борми?\n—Маҳсулот ҳомиладорлик ва лактация даврида ва бундан ташқари 18 ёшдан кичик шахсларга ҳам фойдаланишга тавсия этилмайди. Лосьон-спрейни зарарланган тери қисмларига (қизарган, яллиғланган, зарарланган қисмлари), бош териси касалликлари (жумладан, офтобда қорайиш каби) ҳолатларда ҳам қўллаш тавсия этилмайди.\nMinox Hair Magic ва Minox ML бальзами тўғрисида ҳам бироз айтиб берсангиз?\n—Minox Hair Magic бу пахта микро-толалари асосидаги камуфляж кукун бўлиб, у 30 сония ичида сочларни қалин ва жойлашув жиҳатидан зич кўринишга келтиради. Бу жиҳатдан ушбу препаратни «бир зумда кўркамлик келтирувчи» мўъжиза деб аташимиз ҳам мумкин. Minox Hair Magic’нинг таркибий қисми тўлиқ табиий воситалардан ташкил топган ва ундан фойдаланиш мутлақо хавфсиз.\nMinox XL бальзами эса юмшоқ корал экстракти асосида киприкларни қалинлаштириш ва уларни 40% гача ўстиришга мўлжалланган табиий восита. Воситадан фойдалангач, 2 ҳафта ичида сезиларли даражадаги натижага эришиш мумкин. Восита ҳеч қандай аллергия чақирмайди.\n—Сиз «Minox.uz» веб-сайтимизга ташриф буюриб, ўзингизга яқин жойда жойлашган дорихоналар манзили ва телефон рақамларини топишингиз мумкин.\nМутахассисдан бепул маслаҳатлар: +998(95) 142-08-01; +998(95) 143-08-01; +998 (71) 200-08-01.\nFacebook, «Одноклассники», Instagram, Тelegram


9 Апр 2020 1963\nСоҳибқирон Амир Темур дунёга келганда у кўз очган олам ўзгача таҳлика ичида яшарди: мўғулларнинг бир асрдан ошган истибдоди давом этар, зулм, жабру ситам ҳаддидан ошганди. Бир пайтлар босқинчига қақшатқич зарбалар бериб, анча эсанкиратган “Турон йўлбарси” — Жалолиддин Мангубердининг шуҳрати ҳам йиллар ғубори остида хира тортиб қолганди. Бахтли тасодиф шундаки, Соҳибқирон ўша эркинлик ва озодлик руҳини қайтариш, устувор қилиш учун туғилганди.\nБу икки буюк зотнинг таржимаи ҳолида ажабтовур гармония(ҳамоҳанглик)лар бор. Аввало, улар бир ишни бошлаш ва охирига етказиш учун яратилган эканлар, демак, бири – устоз, иккинчиси – шогирд, яъни бири – ибтидо (тўлқиннинг бошланиши), иккинчиси – интиҳо (охири).\nБу мантиқий боғланиш бошқа унсурларда ҳам зоҳир бўлади: 1). Султон Жалолиддиннинг туғилиш санаси билан Амир Темурнинг дунёга келиш вақти; 2). Синд дарёсидаги Нилоб кечуви бўйидаги Жалолиддиннинг Чингизхон билан сўнгги тўқнашуви ва Темурбекнинг мўғуллар хизматига сипоҳсолор сифатида келиши (бири кетяпти, иккинчиси келяпти); 3). Жалолиддинннинг вафоти ва Соҳибқироннинг тахтга чиқиши орасида 138-140 йил оралиқ бор. Агар бу муддат ҳижрий ёки милодий ҳисоб билан ағдарилса, ўртача 139 сони пайдо бўлади. Бу рақамларда қандай маънолар яширинганини математик мантиқ билан шуғулланувчилар тасниф қилиб беришар. Гапнинг индаллоси шуки, бу теварак оламда ҳеч нарса тасодиф эмас ва ҳамма гап ташқи аломатлардаги ички мантиқни топа билишда. Агар шунга эришилса, сохта ҳақиқатларга ҳам ўрин қолмасди.\nҲақиқатан, инсоният тарихида энг кенг кўламли фаолият соҳиби сифатида Соҳибқирон Амир Темур ҳаёти ҳамон турли қарашларга сабаб бўлиб келган, таассуфки, бу ҳол ҳамон тўхтагани йўқ. Битта одми ҳақиқат шуки, энди бу фаолият тарихнинг мулки, тарих хазинасидан эса фақат тараққиёт мақсадларида фойдаланиш маданият ҳисобланади. Ахир кашф қилинган велосипедни қайта кашф қилишдан кимга наф? Фақат ҳамма далилларга баҳо бераётганда бугунги кун кўзи билан эмас, ўша давр руҳидан келиб чиқиб, одилона тош қўйиш лозим. Ўлчов битта: ўша мерос бугунги кун учун қанчалик асқотяпти? Бугунги кун – маданийлашган, бироқ сирли давр ўтмишдаги фақат кучга асосланган, ярим ёввойи тартиблардан фарқ қилади. Қолаверса, ўтмиш ҳақиқатини тушуниш учун анча малака ҳам талаб қилинади. Биз учун ҳамон сирли бўлиб қолаётган боболар тажрибаси ана шу теран ҳақиқатларни бутун бўй-басти билан тасдиқлайди. Улардан хабардор бўлмай, кенг ва мунаввар оламга теран нигоҳ билан боқиш мумкин эмас, Тўғри, қудуқда узлуксиз сайраб, дунёни бор-йўғи шундай кўламда тасаввур қилиб, ўз вақтини чоғ қилиб юриш мумкиндир, аммо Соҳибқирон бобомизнинг 70 йиллик ҳаёти сабоқ сифатида ҳар лаҳзаси билан бебаҳо. Ҳар бир унсурида минглаб синоатлар яширинган.\nМасалан, тарихчи ёзади: “Соҳибқирон Ҳўмс қалъасидан мансур черики била Баъалбакка шаҳриға мутаважжиҳ бўлди” (Шарафиддин Али Яздий. “Зафарнома”, Муҳаммад Али Бухорий таржимаси. 1519 йил. “Шарқ”, 1997 й., 239-бет). 10 та сўз. Тўғриси, унда мужассамлашган маънони тўла тушуниб етиш учун 10 саҳифалик изоҳ ҳам камлик қилади. Бу воқеа ҳижрий 803 йил рабиъ ул-аввал (1400 йил октябрь-ноябрь) ойида рўй беряпти. (“Зафарнома”да саналар мучал йилларию ҳафтанинг кунларигача аниқ кўрсатилган). Гап нима ҳақида кетаётганини тўлароқ тушуниш учун баъзи далилларни эслашга тўғри келади.\nМазкур воқеа Соҳибқироннинг етти йиллик юриши асносида рўй берган. Бу улкан муҳораба давомида, шоир сўзлари билан айтганда, “кенг Осиё забтга олиниб”, бугунги кунларда мавжуд йигирмадан зиёд давлат чегараларида Самарқанд лашкари ўша давр талаб қилган оламшумул вазифасини адо этиб юрганди. Амир Темур юришларининг моҳияти ҳақида турли-туман фикрлар изҳор қилинса-да, умумий манзара — муроса-ю мадора, тинчлик-омонлик бўлганини тан олиш лозим. Баалбек шаҳрига етмасдан олдин савдо карвонлари ва йўловчиларга таҳдид солиб турувчи ўнлаб қалъалар ишғол қилинади, улардаги қароқчи ва йўлтўсарлар даф этилади.\nМинтақада Ҳалаб (Алеппо) шаҳрининг мавқеи баланд, у савдо йўллари кесишган нуқтада жойлашган бўлиши билан бирга, муҳим маданий марказлардан эди. Айни шу кунларда шаҳар босқинчилар томонидан эгалланган, Соҳибқироннинг эски қадрдони, ҳаж зиёратига йўл олган тарихчи олим Низомиддин Шомий ҳам уларнинг қўлида асир эди. 28 октябрь, пайшанба куни музаффар қўшин Ҳалаб остонасига етди ва уни икки кунда қўлга киритди. Тарих китобларида шаҳар озод қилингач, Соҳибқирон олимлар билан суҳбатлашишни ихтиёр қилгани ва турли масалаларда уларга мураккаб саволлар билан мурожаат этгани дарж этилган. Худди шундай Ҳама шаҳри ва Ҳўмс қалъаси ҳам фатҳ қилинди.\nБаалбек шаҳри (юнонча “Гелиополь”, арабчада “Баълабакка”) ҳозирги Ливан мамлакати ҳудудида жойлашган бўлиб, милоддан олдинги 180 йилда асос солинган. Унинг асосчиси сифатида Нуҳ пайғамбар тилга олинади. Кейинчалик уни Рим империяси эгаллаб олган, унинг сўнгги колонияси ҳисобланади. Шаҳарда киши ақлини лол қолдирадиган маҳобатли тош устунлар ва супалардан иборат (ҳозирги мутахассислар уларнинг оғирлиги 600 тоннагача келишини ҳисоблаб чиқишган) кўплаб иморатлар мавжуд бўлган. Биноларнинг бунёд этилиши киши ақлини лол қолдиради. Уларнинг орасида энг машҳури қуёш худоси Юпитер ибодатхонаси бўлган. Ибодатхонада турли диний ва дунёвий амаллар адо этилган. Жумладан, магистрлар ишга киришишдан олдин ҳалол ишлаш, бурчга содиқ бўлишга онт ичиш маросимини шу жойда ўтказганлар (Юпитер ҳуқуқ-тартибот маъбуди ҳам ҳисобланган). Амир Темур кўплаб нодир тарихий ёдгорликлар, масалан, Намруд оташгоҳи, Исо пайғамбар ибодат қилган черков ва бошқалар сингари бу тош обидалар ҳовлисига ҳам қадам қўяди.\nСоҳибқирон ана шу мўъжиза билан юзма-юз бўлади: “...ул шаҳарни кўруб таъажжубқа қолдилар. Анинг учунким, ул қалъа тамом тошдин эрди ва асру улуғ тошлардин йасаб эрдилар. Ва эл ичида андоқ машҳур турурким, ани Сулаймон пайғамбар йасаб турур (дерлар)”. Шаҳар тоққа яқин бўлган, қиш бошланаётгани ва совуқ тушаётгани муносабати билан у жойдан тез қайтилади. Лекин ҳаммаси шу эмас. Табиатан бунёдкор бўлган Соҳибқирон қадами теккан ерлардаги нодир нарсаларни Самарқандда барпо этишни ихтиёр этарди. Ҳатто шу юриш давомида бир бой кишининг меҳмонхонасига ташриф буюрилади. Бино Соҳибқиронга жуда маъқул келади ва мулозимларга унинг тарҳини чизиб олишни ва Самарқандда шундай иморат тиклашни буюради. Баалбек таасуротлари ҳам изсиз кетмайди.\nАйни шу кезларда Самарқандда улкан бунёдкорлик ишлари олиб борилаётган, уларга маликалар Туман оқа ва Сароймулкхоним бош-қош эдилар. Баалбекдаги тош устунлар, супалар, фонтанлар, умуман, нодир меъморий ечимлар тарҳи ҳам пойтахтга етказилади ва уларнинг нусхасидан Бибихоним жоме масжидида фойдаланадилар. Бош малика номи билан аталувчи бу ибодатхона намозгоҳида 470 дона тош устун тикланганди. Шунингдек, масжиддан ҳозирги Регистон майдонигача йўлнинг икки тарафида савдо расталари бунёд этилгандики (уларнинг бир-бирига ўхшамаган гўзал ва бетакрорлиги ҳақида гувоҳлар ҳаяжон билан ёзишган), тим ва дўконларни безашда ҳам бу намуналар истифода этилгани шубҳасиз. Темурийлар салтанатининг шукуҳи асрлар оша дунё аҳлини лол қолдириб келади. Бу ноёб бойлик ана шундай йўллар билан зарралаб тўпланган ва боболаримиз заковати билан қайтадан жилоланиб, яна ҳам пурвиқор ва мафтункор тарзда воқе бўлганди.\nҲа, улуғворлик ва буюкликнинг синоатлари кўп. Бундай етуклик, аввало, маънавиятда зоҳир бўлганди. Тарихчининг ҳаяжони беҳуда зуҳур бўлмаган: “Соҳибқирон давлатидин, бир кишиким бошиға тилла тўла табақни қўйиб, мамлакатни айланиб чиқса, бирав анга тегмас эрди”. Албатта, бу ҳолнинг шарҳи узоқ бўлиши мумкин, “Нега одамлар тегмас эди, зарурат йўқмиди ёки қўрқардими?” тарзида мулоҳаза қилинса, ўша давр жамиятининг қиёфаси тўлароқ намоён бўлаверади. Соҳибқирон амал қиладиган ҳаётий эътиқодлари кўп бўлган, жумладан: “Қаерда қонун устувор бўлса, ўша ерда эркинлик бўлади” ёки “Душманингга жабр-зулм қилма” (“Танбеҳлар”, тўпловчи Б. Аҳмедов. 1996 й.). Афоризм даражасига кўтарилган бундай фикрлар ҳаётий тажрибанинг маҳсули экани шубҳасиз. Бу жиҳатдан “Темур тузуклари” ноёб китоб. Унда Ер юзини бир туғ остида бирлаштиришга эришган даҳо зотнинг инсоний қарашлари ифодаланган.\nСоҳибқирон бобомизнинг ҳаётий ақидалари сифатида “Бир кунлик адолат юз кунлик тоат-ибодатдан афзал”, “Бирон кимсанинг ҳақи бўлса, ҳақини ҳеч қачон унутма”, “Уйқуда ётган фитнани уйғотиб қўйма”, “Адоват эмас, адолат керак”, “Давлат ишларининг тўққиз улушини кенгаш, тадбир ва машварат билан, қолган бир улушини қилич билан амалга ошир”, “Юз минг аскар қилолмаган ишни бир киши тўғри тадбир билан уддалаши мумкин” (“Танбеҳлар”дан) сингари дурдона фикрларни келтириш мумкинки, уларда “куч” қайси қутбда экани ўзига хос тарзда белгиланган, яъни ютуқни таъминлашга хизмат қиладиган куч зўравонликда эмас, балки ақл ва тафаккурда (руҳоний омилларда). Бинобарин, инсонга жисмоний қудрат эгалари ҳисобланмиш жонзотлар — ваҳший ҳайвонлардан фарқ қилиб, ўз ҳаракатини бошқариш учун ақл-тафаккур (онг) ато этилган. Мабодо вужуддаги бу нодир бойликдан тор мақсадларда, олайлик, ёнғин хавфини сезиш, оғриқни ҳис қилиш, дарёдан кўприк орқали ўтиш сингари кичик, маиший масалалардагина эмас, балки бош масалалар — мамлакатлар, минглаб одамлар тақдири ҳал бўладиган масалаларда ҳам қўлланса, кўплаб фожиаларнинг олди олинишини фахрли аждодимиз ўз ҳаётий тамойилларида илгари суряптилар ва шундай йўл тутишнинг ибратини ўз фаолиятлари мисолида кўрсатяптилар.\nАна шундай изчил мантиқий ёндашув “Куч — адолатда” тамойилининг майдонга келишини таъминлаган бўлса ажаб эмас. Дунёдаги жами ҳукмдорлар, давлат бошлиқларидан фарқли равишда Амир Темур ҳазратлари ўз фаолиятида моддий тиргакка эмас, балки руҳоний заминга таяниш қоидасини асослади ва уни муваффақиятли жорий этди. Бу ҳолнинг бир қанча сабаблари ва омиллари мавжуд. Уларни Соҳибқиронни улғайтирган муҳит, қуршаб турган маънавий олам ва, албатта, ўзининг дунёқарашидан излаш лозим. Ҳеч кимга сир эмас, Соҳибқирон аввал бошданоқ ҳаётий кредоси сифатида “Дилимнинг машриқидан кўтарилган илк тузугим Оллоҳ таолонинг динига ва Муҳаммад мустафо саллоллоҳу алайҳи васалламнинг шариатларига ривож бериш бўлди”, деб фаолиятининг бош мақсадини изҳор қилган эди. Ва унга беҳуда нуфузли диний алломалар жамоаси “Ислом оламининг саккизинчи ҳимоячиси” унвонини бермаганлар. Демак, бобомиз руҳоний тушунча сифатида “Адолат”нинг бутун бўй-бастини ислом дини арконлари ва Муҳаммад (с.а.в.) шариатларини дунёвий амалиётга жорий этиш, деб тушунган, яъни ислом кўрсатмалари ва пайғамбаримиз ибратларини ҳар бир фуқаронинг онгли ҳаётига олиб киришни бош мақсад қилиб қўйган. Адолат, Соҳибқирон наздида, соф исломий ақидалар ва пайғамбар ибратларини ҳаётга жорий этиш ҳисобланган.\nШак-шубҳасиз, бошқа фотиҳлар, йўлбошчилар бундай улуғ вазифани зиммаларига олмаган эдилар ва улар инсоният пайдо бўлгандан бери амал қилиб келинган “Адолат — кучда” тамойилидан юқори кўтарила олмадилар. Моҳият, барҳаётлик шундан иборатки, дунё ишларини муросаю мадора билан ҳал қилиш, ҳар қандай шароитда ақл-тафаккурга қулоқ тутиш! Дунё бу таълимотнинг ниҳоятда тўғрилигини ўз тажрибасида икки ярим минг йил давомида исботлади. Дунёнинг аҳволи шу даражага келиб қолдики, айни ҳозир, мабодо куч ишлатиладиган бўлса, битта тугмачани босиш билан Ер куррасини кукунга айлантириб юбориш мумкин. Энди муаммоларнинг муаммоси сифатида ишлаб чиқаришни ривожлантириш, олға қараб тараққий этиш эмас, Ер шарини шу ҳолида сақлаб туриш кун тартибига бош масала сифатида қўйиляпти. Бу ҳолни неча юз йиллар олдин Соҳибқирон Амир Темур тафаккури тасдиқлаганди ва ундан қочиш усулини кашф этган эди, яъни кучга эмас, адолатга таяниш инсониятнинг аъмоли эканини кўрсатиб қўйган эди. Дунёки бу ҳақиқатни энди англаб етган экан, бу эътирофдан сўнг ҳатто инсоният ўша даврлардан юксалишда юқори кўтарила олмаган, балки боши айланиб, айланма йўлларда адашиб юрган, деган хулосага келиш бор гап. Амир Темурнинг даҳолиги шунда, ул зот эришган юксак мақом шу даражада.\nХIХ асрдаги буюк саркардалардан бири сифатида Наполеон Бонапарт тилга олинади. Французлар уни миллат характерининг қирраларини намоён қила олган зот сифатида қадрлайди ва у билан боғлиқ ҳамма нарсани миллий бойлик сифатида эъзозлайди. Сир эмас, Ер юзига сиғмаган миқти баҳодир Европа мамлакатларига бир неча марта юриш қилди, барибир, муваффақият қозона олмади. Аммо шаштидан тушмаган император ҳаммани бу издиҳомга сафарбар этди, оқибатда қурол кўтаришга ярайдиган эркаклар сони ҳам камайиб кетди. Шундан сўнг мўйлови энди сабза урган 15-16 ёшли ўсмирларни ҳам ҳарбий юришларига жалб этди, бироқ омад кулиб боқавермади. Шундай ҳолда миллатининг қирилиб кетишидан ваҳимага тушган бутун Европа аҳли гапни бир жойга қўйиб, бу офатни жиловлаш учун унга қарши халқ ҳаракати — “Миллионлар юриши”ни уюштирди, ҳамма жам бўлиб, Наполеонни жиловлади ва бир оролга бадарға қилди.\nБу — тарих, шундай ҳолга муқобил тарзда Амир Темур фаолиятидаги бир нуқтани ёдга олайлик. Соҳибқирон зиммасидаги вазифани уддалаш учун бир, икки, уч, беш, етти йиллик юришлар уюштирди. Бу эса салтанат ҳукмдори ҳарбий сафар билан шунча муддат пойтахтдан чиқиб кетди ва тақдирини номаълум тасодифларга, офатларга топширди, дегани. Бир ҳақиқат аёнки, ана шу юришларда на пойтахтда, на сафар асносида бирорта таҳликали-таҳдидли ҳолатлар рўй бермаган! Соҳибқирон ҳар сафар ўзи мўлжаллаган режаларни бекаму кўст амалга ошириб, зафар ва нусрат билан пойтахтга қайтган. Агар бу ҳолатга зид фикрларни илгари суриб, мулоҳаза юритиладиган бўлса, мабодо баъзи ғаламис олимлар таъкидлаганидек, “унинг изидан култепалар қолган”да эди, агар жаҳаннамнинг ўқи бўлса ҳам халқлар бирлашиб, бу вайронкор кучни маҳв этарди. Воқелик эса аксинча бўлган: Соҳибқироннинг изидан обод шаҳарлар, гуллаган боғлар, обод эл-улус қолган. Қолаверса, адолатсизликдан эзилган раият уни халоскори сифатида тан олган, ёрдам сўраган.\nАмир Темур қадами етган ўлкаларнинг ривожланишига йўл очди, одамларини рози қилди, ўзларидан раҳбарлар қўйиб, уларга ғамхўрлик кўрсатди, тарбиялаб, вояга етказди.\nКўҳна тарих ана шундай ҳақиқатларни ҳам бағрида сақлаб, сукут билан яшамоқда. Гапнинг сирасини айтганда, пинҳон қолаётган ҳақиқатлар бутун бўй-басти билан юзага чиққанида Ер юзининг қиёфаси ҳозиргидан бошқачароқ — ободроқ ва гўзалроқ бўлармиди?!\nЎзбек тарихига муносабатнинг ўзгариши — бор гапни борлигича айтишга интилиш руҳи таҳлил ва тадқиқотлар учун бой манба беряпти. Пайдо бўлган рўшноликдан кейин бу меросни ўз эгаларидек меҳр билан тадқиқ қилишнинг дастлабки натижалари шундай бир ҳолни тасдиқлаяптики, темурийлар даври, умуман, Амир Темурнинг шахсияти ҳеч қандай бўрттириш ёки мадҳ этишга муҳтож эмас. Аксинча, тадқиқотлар теранлашган сари бу нодир хазинанинг ҳали кашф этилмаган қирралари, ҳатто илмий муомалада учрамайдиган ютуқлари очилаверар экан (масалан, Алишер Навоий мўъжизаси тобора юз очиб боряпти-ку!). Шунинг учун бу борада иккиланишга ўрин йўқ. Энди тўла ҳуқуқ билан айтиш мумкинки, хусусан, Амир Темур шахсига муносабатда уни кашф этиш эмас, балки олимнинг салоҳиятига баҳо бериш ўнғай бўлиб қоляпти, яъни Соҳибқирон Амир Темур бутун борлиғи, кўлами билан бўй кўрсатиб турибди, унга назар солган тадқиқотчининг аҳволи нечук? Бу воқеликка баҳо беришда янги гап айтишдан кўра тарихчининг кимлиги кўпроқ муҳим аҳамият касб этяпти, гўё донишманд устоз билан юзма-юз имтиҳон топширгандек, бу мавзуда сўз айтиш ҳам синовдан ўтиш мақомини оляпти.\nБарибир ҳали асосий тадқиқотлар олдинда, биз ҳамон муҳташам саройнинг остонасида турибмиз.


Вильмотс Эронга келди, лекин шартнома тузмади / CHAMPIONAT.asia\nВильмотс Эронга келди, лекин шартнома тузмади\n19 май 11:25\nЭрон терма жамоасига янги бош мураббийи этиб Марк Вильмотс тайинлангани ҳақида хабар бергандик.\nБельгиялик мутахассис шартнома тузиш ва шароитлар билан танишиш мақсадида Теҳронга ташриф буюрди, бироқ федерация раҳбари билан учрашгач, нимадир муаммо юз бериб шартнома тузмасдан ортга қайтиб кетди. Бу ҳақда ISNA ахборот агентлиги хабар тарқатди.\nВильмотс Теҳронда федерация президенти Меҳди Таж билан учрашди, сўнгра "Озоди" стадионига бориб "Персеполис" - "Парс Жануби" баҳсини кузатди. Лекин эртаси кун ҳозирча келиша олмадик дея мамлакатни тарк этди. Бу ҳолатни мураббийга яқин кишилардан бири "агар томонлар ўзаро келиша олса биз яна қайтамиз" дея изоҳлади.\nЭслатиб ўтамиз, аввалроқ Марк Вильмотснинг ЖЧ-2022 охиригача Эрон ФФ билан шартнома тузгани айтилганди.


Украиналик фуқаро исмини “iPhone 7” деб ўзгартирди | Мулоҳаза қила оладиганлар учун.\nУкраиналик фуқаро исмини “iPhone 7” деб ўзгартирди\nОктябрь 30, 2016 от mulohaza в Кун нафаси // 1 Комментарий\nPhonearena сайтининг маълум қилишича, Украина фуқароси Олександр Турин ўз исмини Айфон Сим (Етти) деб ўзгартирган. Ушбу ҳолат Киевдаги IT-компаниялардан бири ўз исмини “iPhone 7”га ўзгартирган биринчи бешта шахсга мазкур маркадаги смартфон совға қилишини эълон қилгандан кейин содир бўлди, дея хабар беради terabayt.uz сайти.\nСентябрь ойининг бошида тақдим этилган iPhone 7 модели ҳозирги кунда Украинада $850 нархида сотилмоқда, исмни ўзгартириш эса мамлакатда бор-йўғи 2 долларга тушар экан.\nСобиқ Турин, айни пайтда эса Айфон Сим бўлган шахснинг яқинлари унинг бу қароридан ҳайратга тушган бўлса, баъзилар унинг бу ишини кескин танқид қилишди.\nАйфон Сим фарзандли бўлгач, яна ўзининг собиқ исмига қайтишини маълум этган.\nТағин тез орада орамизда Артелжон, LGbek, Самсунгвойлар пайдо бўлмаса бўлгани))))\nМақола 631 марта ўқилган\t1 Комментарий для Украиналик фуқаро исмини “iPhone 7” деб ўзгартирди\nОктябрь 30, 2016 в 5:08 пп //\nОтветить\tАйфонов Эпплжон Самсунгович


Дунё, Ўзбекистон ва Афғонистон: Толибон билан музокаралар тинчлик келтирадими ё аксинча? - BBC News O'zbek\nДовуд Азами BBC Жаҳон хизмати\nImage caption Бугун Толибон 2001 йилдан ҳам кўпроқ Афғонистон ҳудудини назорат қилади\n18 йил ичида илк бор АҚШ Афғонистондан ҳарбийларини олиб чиқиш ва ўз тарихидаги энг узоқ давом этган урушга барҳам беришга жиддий киришган кўринади.\nЎтган йилнинг октябр ойидан бери АҚШ ва Толибон вакиллари беш марта юзма-юз музокара олиб бордилар ва олтинчи учрашув ўтказилиши ҳам режалаштирилмоқда - бу сафар америкалик ҳарбийларнинг Афғонистондан хавфсиз чиқиб кетишини таъминлаш ҳамда Толибоннинг афғон ҳудудидан бошқа хорижий жангариларнинг фойдаланишига йўл қўймаслиги ва дунёга ҳеч қандай хавф солмаслигини кафолатлаш масалаларининг муҳокама қилиниши кутилмоқда.\nАҚШ бошчилигидаги ҳарбий коалиция ал-Қоидага бошпана бергани иддаоси билан 2001 йилда Толибон ҳукуматини ағдариб ташлаган эди. Ўшандан бери ҳар икки томоннинг тинчликни қарор топтириш йўлида ҳамкорлик қилиши ҳеч кузатилмаган эди.\nБироқ Қатар пойтахти Доҳада бўлиб ўтаётган АҚШ-Толибон музокаралари натижаси қандай тугаши номаълум мураккаб жараённинг илк босқичи, холос - ҳали олдинда ошиб ўтилиши лозим бўлган кўплаб тўсиқлар турибди.\nОташкесимга эҳтиёж борми?\nҲозирда бутун Афғонистон бўйлаб тўқнашувлар ва отишмалар тинмаётир. Толибон эса 2001 йилдан бери ўтган вақт ичида энг катта ҳудуд ва таъсирга эга бўлиб олди.\nШунга қарамай, АҚШ президенти Доналд Трамп ўз мамлакати учун йилига $45 миллиардга тушаётган бу урушни тугатиш ниятида.\nУнинг Афғонистондаги барча 14,000 нафар америкалик аскарларни яқин вақт ичида олиб чиқиш режасида экани ҳақидаги хабар, ҳатто, Толибонни ҳам ҳайратда қолдирган.\nАммо Толибон ва АҚШ ўзаро муносабатларни барқарор йўлга солиб олишга эришгани билан Афғонистоннинг ички муаммолари мамлакатда ялпи тинчлик ўрнатишга халал бериши мумкин. Оташкесим, Толибон ва Афғон ҳукумати ўртасида диалог бошлаш ва, энг муҳими, янги ҳукумат ва сиёсий тизимни шакллантириш ана шу муаммолар ичига киради.\nТаҳлилчилар оташкесим шу йилнинг охирида янги сайловлар ўтказиш ва унда Толибоннинг ҳам иштирок этишига имкон яратган бўлар эди, дейди. Бироқ иккинчи ҳолатнинг имкони йўқдек туйилмоқда.\nImage caption Трамп Афғонистондан Америка қўшинларини чиқариш ниятида\nҲокимиятни иккига бўлиш мумкинми?\nБу борада бир қанча йўл ва сценарийлар мавжуд.\nАввало, барча йирик сиёсий ўйинчилар шундоқ ҳам сентябрга қолдирилган президентлик сайловининг ўз вақтида ўтказилиши бўйича якдил қарор олиши зарур бўлади.\nШундай қарорга келинса, янги Кобул ҳукумати, агар сайловга қадар тинчлик бўйича келишувга эришилмаган бўлса, Толибон билан музокарага кириша олиши мумкин.\nАммо барча томонларга маъқул бўлган янги ҳукумат шакллантиришнинг механизми ишлаб чиқилса, сентябрга қолдирилган сайлов яна чўзилиши ёки вақтинча бекор қилиниши - ва жорий ҳукуматнинг муддати узайтирилиши - ҳам мумкин.\nТолибон ҳам ҳукумат таркибига қўшиладими?\nҲатто Толибонни ҳам ўз ичига олган вақтинчалик бетараф ҳукумат ёки коалицияни яратиш кўрилиб чиқилаётган эҳтимолий сценарийлардан биридир.\nЛоя Жирға - ёки катта кенгаш - АҚШ қўшинлари мамлакатдан чиқиб кетгандан сўнг сайловлар ташкилловчи муваққат ҳукуматни танлаш учун чақирилиши ҳам мумкин. Бу сайловларга Толибонни жалб қилиш эҳтимоли ҳам йўқ эмас.\nБундан ташқари 2001 йили Германиянинг Бонн шаҳрида ўтказилган конференцияга ўхшаш халқаро йиғин орқали Афғонистоннинг келажаги белгиланиши ҳам мумкин.\nАгар бундай конференция ташкилланса, унда Афғон ҳукумати, халқаро қудратли кучлар ва қўшни давлатлар ҳамда, илк бор, Толибон иштирок этади.\nАйрим Толибон етакчилари менга афғон жамиятининг назарига тушиш ва сайловларга тайёрланишлари учун вақт зарурлигини маълум қилдилар.\nСобиқ душманлар бирга ишлай оладиларми?\nАгар Афғонистондаги вазият ўзгариши лозим бўлса, у ҳолда ошиб ўтиш зарур бўлган бир қанча тўсиқлар пайдо бўлиши аниқ.\nМасалан, Толибон Афғонистоннинг жорий конституциясини тан олмайди ва ҳукуматни «АҚШ томонидан қўйилган қўғирчоқ тузум» деб атайди.\nПрезидент Ашраф Ғани эса, Толибон рўйхушлик бермаганидан, жангарилар билан шу вақтгача ўтган музокараларда бевосита иштирок этмаган.\nАйрим афғонлар агар Толибон билан қўшҳокимиятчилик юзага келса, мамлакатда яна қайтадан гуруҳнинг қаттиққўл исломий тартиблари ўрнатилишидан хавотирда эканини айтади.\n1990 йилларда Афғонистонда назоратни ўз қўлига олган Толибон аёлларни жамиятга қўшилишини тақиқлаган ва тошбўрон ҳамда қўлни кесиш каби жазо чораларини жорий қилган эди.\nТинчлик музокаралари иш бермаса, нима бўлади?\n1979 йилда советларнинг Афғонистонга бостириб кирганидан бери мамлакатдаги урушга чек қўйиш йўлида бир қанча муваффақиятсиз уринишлар амалга оширилган.\nЯқин келажакда ҳам ўтмишда кузатилган айрим ҳолатлар такрорланиши мумкин.\nАҚШ кучларининг мамлакатдан чиқиб кетиши Кобул ҳукуматининг зудликда парчаланишига сабаб бўлмаслиги мумкин.\nТаҳлилчилар америкаликлар кетгандан сўнг урушнинг яна давом этиши ва Кобул ҳукуматининг мавжудияти хорижий ҳарбий ҳамда молиявий кўмакка боғланиб қолишини тахмин қилади.\n1989 йилда Собиқ Иттифоқ ўз қўшинларини олиб чиққандан кейин Москва дастагини олган Кобулдаги ҳукумат ҳокимияти атиги уч йил давом этган, холос.\n1992 йилда турли минтақавий кучлар томонидан қўллаб-қувватланган афғон гуруҳлари зиддияти ортидан қонли фуқаролар уруши юзага келган.\nМабодо ҳозир муаммоларга эҳтиёткорлик билан ечим топилмаса, 1990 йиллардаги ҳолат яна қайталаниши эҳтимоли юқори.\nТартибсизлик бунданда кенгайиши мумкинми?\nАйни вақтда мавжуд тинчликни қарор топтириш режасида Толибоннинг янги тузиладиган Афғон ҳукуматида иштирок этиши кўзланмоқда. Бу мамлакатдаги йилларга татиган урушнинг ҳам афғонларнинг ўзи, ҳам АҚШ ва ҳам минтақа учун қониқарли натижа билан тугашини англатади.\nБироқ Хитой, Россия, Эрон ва Покистон каби таъсирли кучларга стратегик жиҳатдан яқин жойлашган мамлакатдаги янги вазият ҳаммага бирдек маъқул келмаслиги мумкинлигини ҳам ҳисобга олмоқ зарур.\nКамига Афғонистон ўз сарҳадидан жой эгаллашга интилаётган ал-Қоида ва Исломий Давлат каби жангари гуруҳлар муаммоси билан юзлашганча қолмоқда. Тинчлик музокаралари самарали ўтганига қарамай, ушбу омиллар туфайли мамлакатдаги тартибсизлик бунданда кенгайиб, минтақа ва дунёнинг қолган қисмига таҳдид солиши мумкин.\nImage caption Толиблар Ашраф Ғани ҳукуматини Американинг қўғирчоғи деб билади\nЗиддиятни қандай юмшатиш мумкин?\nТарих музокаралар ва тинчлик битимларини имзолаш зиддиятларнинг осонгина якунига етишини кафолатламаслигидан дарак беради.\nБу қадамлар ҳали узоқ давом этувчи мураккаб жараённинг бошланиши, холос.\nТинчлик жараёнининг муваффақиятли ўтиши фақатгина маҳаллий ва халқаро таъсир кучларининг ўзаро муросага кела олишига боғлиқ. Ўтган тарих давомида Афғонистон бўйича илгари сурилган деярли ҳар бир тинчлик муросаси бирор маҳаллий ёки ташқи ўйинчининг қаршилиги туфайли йўққа чиққан.\nҲозирда 40 йиллик уруш тарихидаги камдан-кам имконият томонлар қўлида турибди - ёки бу имкониятдан самарали фойдаланиб, мамлакатга осойишталик қайтарилади ё янада жиддий оқибатлар юзага чиқади.\nImage caption Толибон мамлакатнинг 70 фоиз ҳудудида эркин фаолият юритади\nТолибонни ким тамсил этмоқда?\nДавом этаётган тинчлик музокараларини олиб бораётган Толибон делегацияси таркибида гуруҳнинг қудратдан кетказилиши ортидан 13 йил давомида АҚШнинг Гуантанамо қамоқхонасида сақланган беш нафар юқори мартабали расмийлар ҳам иштирок этмоқда.\nImage caption "Гуантанамо бешлиги"\n•Мулла Нуруллоҳ Нури юқори даражали Толибон ҳарбий қўмондони ва вилоят ҳокими бўлган. У шиалар ва бошқа тинч аҳолининг оммавий қирғин қилинишида айбланган.\nДелегацияга раҳбарлик қилаётган Шер Муҳаммад Аббос Станикзай яқинга қадар Толибоннинг Қатардаги сиёсий қароргоҳини бошқарган.\nУ февраль ойида Би-би-си билан суҳбати давомида барча хорижий кучлар мамлакатдан чиқиб кетмагунигача ҳеч қандай оташкесим бўйича келишув бўлмаслигини таъкидлаган эди.


Сифатсиз товарни қандай қайтариш мумкин? | NORMA.UZ\nОлдиндан қатор ҳужжатларни расмийлаштирган ҳолда товарни шубҳасиз қайтариб беришингиз мумкин.\nУшбу ҳолатда сотувчи ва харидор ўртасидаги муносабатлар Фуқаролик Кодексининг олди-сотди ва маҳсулот етказиб бериш шартномалари ҳақидаги моддалари билан тартибга солинади. Томонлар келишувига биноан алоҳида шартлар кўзда тутилиши мумкин, бироқ ушбу шартлар қонунчиликка зид бўлмаслиги керак. Фуқаролик Кодексининг 434-моддасида сотиб олувчига сифати лозим даражада бўлмаган товар сотилганида, башарти ундаги нуқсонлар шартнома тузиш пайтида маълум қилинмаган бўлса, сотиб олувчи ўз хоҳишига кўра уни қайтариши мумкинлиги назарда тутилган.\nБУ МУҲИМ!!! Товар учун тўланган пул суммасини сотиб олувчига (сизнинг ҳолатингизда дўконга) қайтариш вақтида сотувчи ундан товардан тўлиқ ёки қисман фойдаланганлиги, товар кўриниши йўқолганлиги ёки бошқа шунга ўхшаш ҳолатлар туфайли товар қиймати қанча пасайган бўлса, шунча суммани ушлаб қолишга ҳақли эмас.\nТоварни қайтариб бериш зарурати туғилганда сотувчи биринчи навбатда товарда нуқсонлар борлиги ҳақида далолатнома тузиши лозим бўлади. Қонунчилик далолатномани тузиш вақтида албатта товар етказиб берувчи ёки унинг вакилининг қатнашиши зарурлиги талабини қўймайди. Аммо фикримизча, уларнинг қатнашиши фойдадан ҳоли эмас.\nБУ МУҲИМ!!! Сотувчи харидор билан шартномага кўра сифатсиз товарни қайтариб олиши мажбурий бўлса-да, у товар сифатини текшириб кўришга ҳақли. Харидор текширишда иштирок этишга ҳақли.\nТоварда нуқсонлар пайдо бўлишининг сабаблари бўйича низолар келиб чиққан тақдирда сотувчи товарнинг мустақил экспертизасини ўз ҳисобидан ўтказишга мажбур. Харидор бундай экспертиза хулосаси юзасидан суд тартибида низолашишга ҳақли.\nКейин товарни етказиб берувчига товарни қайтариб бериш ҳақида талабнома хат билан мурожаат этиш лозим. Бундай хатга муайян талаблар қўйиш кўзда тутилмаган, шу боис уни иш юзасидан хатлар тузилиши тартибига риоя қилган ҳолда тузиш лозим. Унда товарда аниқланган камчиликлар таърифи ва уни қайтариш мақсадини келтириб ўтиш тавсия этилади.\nЮқорида кўрсатилган далолатномани мажбурий тарзда илова қилиш лозим.\nСўнгра бухгалтерия ҳужжатларида қайтариш операцияларини акс эттириш имкони бўлиши учун молиявий ҳужжатларни расмийлаштириш керак бўлади. Бу юкхати ҳамда ҳисобварақ-фактурадир. Ушбу ҳужжатларни бир нечта нусхада тузиш керак, уларнинг бири товарни қайтариб бераётган сотувчида, иккинчиси эса товар етказиб берувчида қолади.


Навбатдаги iPhone ва iPad’лар муҳим технологияни Galaxy S10’дан ўзлаштиради - Terabayt.Uz\nНавбатдаги iPhone ва iPad’лар муҳим технологияни Galaxy S10’дан ўзлаштиради\nКупертинолик корпорациянинг кейинги авлод смартфонлари ҳали 2019 йилнинг кузида тақдим этилади. Аммо ҳозирданоқ уларнинг айрим хусусиятлари ҳақида маълумотлар тарқала бошлади.\nЎҚИНГ: Келажакда iPhone’лар ҳам тешикли экранга эга бўлади!\nPatently Apple нашри берган маълумотга кўра, Apple ўз смартфонларига бармоқ изи сканерини қайтармоқчи. Аммо энди янги технология бўйича: мазкур датчик бирор тугмачага ўрнатилмасдан, балки бевосита экраннинг ўзига интеграция қилинади.\nТаъкидланишича, купертинолик техногигант аллақачон шундай сенсорларни етказиб берувчи O-film ва TPK Holding каби компаниялар билан музокаралар олиб бормоқда. Аммо Apple’нинг бундай технологияга эга илк маҳсулоти навбатдаги iPad бўлади. Шундан кейингина янги iPhone’ларнинг ҳам экранига дактилоскоп жорий этилади.\nШуниси борки, O-film ҳамда TPK Holding айнан купертиноликларнинг «ашаддий рақиби» тайёрлаётган Galaxy S10 флагмани учун ультратовушли бармоқ изи сканери етказиб берувчилар ҳисобланади.\nБизнинг Terashop.uz интернет-дўконимизда шу пайтгача бозорга тақдим этилган айрим iPhone’ларни 2 199 000 сўмдан бошланган нархларда сотиб олиш, Samsung смартфонларини эса 899 000 сўмдан бошланувчи баҳоларда харид қилиш мумкин.\nЎҚИНГ: Apple энг ғайриоддий маҳсулотини патентлади – бу сизга смартфон ё компьютер эмас!\n#Apple #Apple iPad #Apple iPhone #Планшет #смартфонлар #янги технологиялар


«Обод» мухлисларни «Жар»га чорлайди » Скачать музыку бесплатно новинки музыки 2016-2017\n«Обод» мухлисларни «Жар»га чорлайди\nКомментариев: 0 Просмотров: 128 Дата: 12-03-2016, 03:26 Эртага олий лиганинг янги вакили «Обод» жамоаси дастлабки уй учрашувини ўтказади. Жамоа пойтахтимиздаги «Жар» стадионида «Бухоро» футболчиларини кабул килади. Учрашув соат 16:00да бошланади.Расмий ўйин олдидан стадионда янги маувсумнинг очилишига бағишланган дастур ҳам бўлиб ўтади. Соат 15:00дан бошлаб Ўзбекистонда хизмат кўрсатган артист, «Ниҳол» мукофоти совриндори Зиёда футбол мухлисларини ўзининг шўх ва дилтортар қўшиқлари билан хушнуд этади.Шундан сўнг стадионда мавсумнинг очилишига бағишланган тадбир ўтказилади. Учрашувнинг биринчи бўлими тугагач «Бунёд» гуруҳи ижросидаги шўх қўшиқлардан баҳраманд бўласиз. Қолаверса, стадионга келадиган мухлислар учун ўзига хос совғалар ҳам ҳозирлаш кўзда тутилган.Хуллас, эртага «Жар» стадионига келсангиз, кетказган вақтингизга асло ачинмайсиз. Камига «Обод» ва «Бухоро» жамоалари хам мухлисларга чиройли ва томошабоп ўйин кўрсатишга жиддий бел боғлаган.Дарвоқе, стадионга кириш бепул. Шундай экан, 12 март куни соат 15:00дан «Жар» стадионида бошланадиган ажойиб спорт ва санъат шоусини ўтказиб юборманг.«Обод» ФК матбуот хизмати - деб хабар бермоқда Stadion.uz нашри.


13 октябрь, 2019, 09:40\nВалверде ёш футбочилар билан қизиқмайди. Кантераноларни жамоага таклиф қилишни ёқтирмайди.\nВақт – бешафқат. “Барселона” ҳужум чизиғи вакиллари Месси ва Суарез 33 ёшда. Тез орада бу икки афсона фаолиятида кескин пасайиш бўлиши мумкин. “Барса”дагилар эртами-кеч лидер ўзаришини тўғри тушунишади.\nКимдир Коутиньони лидер бўлади деганди, аммо у “Бавария”га ижарага берилди. Кимдир Дембелени лидерликка даъвогар деганди, аммо униг жароҳат сабаб ўтказиб юборган ўйинлари майдонга тушганларидан кўп.\nБуларнинг ҳаммаси эрнесто Валвердени нимадир янгилик қилишга ундади. Рафиня бир муддат порлаб чиққандек бўлди, лекин у ҳам барибир юқори даражага чиқа олмади. Валверде таркибга иккита ёш футболчи – 21 ёшли Карлес Перес ва 16 ёшли Анси Фатини қўшди. Айнан мана шу ёшлар йиллар ўтиб Месси ва Суарез ўрнини босиши мумкин.\nФати камбағал оилада ўсган, футболни эса Гвинеи-Бисау кўчаларида ўрганган. Майдонда дебютини ўказганда 16 ёшу 298 кунлик эди ва Фати “Кўк-анорранглилар” сафида 1941-йилдан бери энг ёш дебютант мақомига сазовор бўлди.\nФати “Барса” академиясида ўйнаб юрган пайтларида унинг иқтидори борасида кўп гапиришарди ва вақт ўтиб бу иқтидорни бутун дунё кўришга муваффақ бўлди. Унинг ҳаётидаги иккинчи профессионал шартномаси асосий жамоа билан тузилгани ёш футболчи учун чинакам бахт.\nУнинг истеъдодини энг биринчи Алберт Пуйг, “Барса”нинг техник директори, пайқаб қолди. У пайтларда Ансу “Севилла” ёшлар жамоасида тўп сурар эди.\n“Скаутимиз менга у ҳақида хабар берди. Ўша пайтда у 8 ё 9 ёшда эди. Севилладан унча узоқ бўлмаган эррерада истиқомат қиларди. Мен Севиллага ошиқдим. Чунки шу вақтда Ансу “Реал”нинг таклифи ҳақида ўйлаб юрган эди. Менинг олдимда унинг ота-онасига Ансу учун Ла Масия яхши вариант эканлигини тушунтиришдек вазифа турганди. Икки ва уч уринишда мен мақсадима эришдим” – дейди Пуйг.\n“Унинг отаси билан Барселонадаги лойиҳани муҳокама қилдик. Мен унга “Барселона” уйидан 1000 км узоқда бўлса ҳам, иккала ўғли учун ҳам (Ансунинг укасе Браим ҳам Ла Масияда)енг яхши жой бўлишини тушунтирдим. Бу ерда гап пулда эмас, юрак амрида эди. Отаси эса рози бўлди ва оиласи билан Испанияга етиб келди.”\nФати “Барса”дагилар билан келишиб олганидан “Севилья” раҳбарияти норози бўлди. Аммо энди кеч эди. Фати 10 ёшга киргач, Каталонияда машғулотлар ўташни бошлади. У жамоадошлари ичида энг ёши эди.\n“Одатда, Каталонияга келадиган ёш иқтидорлар 13 ёки 14 ёшда бўлишади. Ансунинг бунча эрта келиши ҳаммани ҳайратга солди. Аммо ундаги меҳнатсеварлик жамоадошлари билан тезда чиқишиб кетишини таъминлади.” – деб ҳисоблайди Пуйг.\nАнсунинг чинакамига омади келган. У ўринбосарлар таркибида майдонга тушмасдан туриб, асосий жамоада дебютини ўтказишга муваффақ бўлди.\n“У иқтидорли. Ҳужум чизиғининг исталган нуқтасида ўзини кўрсата олади. Бу уни ажратиб кўрсатади. У тезкор. Унда табиат инъом этган иқтидор мавжуд. Ёшлик йиллари Африкада ўтганини унутманг. Унинг биринчи устози – кўча.”\nДамия, “Барса”нинг собиқ футболчиси, ҳозирда Каталония ёшлар жамоасининг мураббийи Фатининг ўйинини жиддий кузатди ва унинг истеъдоди Дамияни лол қолдирди. У шошмасликни маслаҳат берди. Бўлмаса Фати ҳам бошқа дебютантлар каби тез порлаб, тез сўниши мумкин деб ҳисоблайди.\n“Келинг, “Барса”да дебютини ўтказган энг ёш футболчиларни олайлик. Уларнинг кўпчилиги жамоада қолмади. Бир қанчаси қийинчилик билан профессионал лигаларда қолишга эришди. Ансу янги Мбаппе бўла олади деб ишонч билан айта олмаймиз. Марк Муниесани ёдга олайлик. У ҳам Пеп даврида ўринбосарлар таркибида майдонга тушмасдан асосий жамоага жалб қилинган эди. Ҳозир қаерда у? Англияда порлай олмади, “Жирона” у билан шартнома тузишни истамади ва ҳозир Қатарда ўйнаяпти.”\nКутилаётган натижа ҳақида гапираётганда эҳтиёт бўлиш керак. Фати шу йил профессионал футболчи бўла оладими? Менимча, ҳа. Асосий таркибда майдонда тушадими? Ҳа. Аммо асосий жамоада ўз ўрнини кафолатлаши ҳақида ҳеч нарса дея олмайман” – дейди Дамия.\nПуйгнинг яна бир кашфиёти Перес ҳисобланади. Карлес 2017-2018 йилги мавсумда ёшлар ўртасидаги Чемпионлар лигасида “Барселона”нинг энг яхши тўпурари бўлганди. Позитсияси туфайли у асосий жамоада етарлича амалиётга эга бўлиши мумкин.\nАгарда Вальверде ёшларга эътибор берса, Перес ва Фати асосий таркиб учун номзод бўла олади. Аммо улар “Бетис”га қарши майдонга тушишгани ҳеч нарсани англатмайди. Чунки таркибда Месси ва Суарез йўқ эди. Улар эса икки юлдузнинг ўрнини босиш учун таркиба жалб қилинди. Эрнестонинг клубдаги тарихига назар солсак, бошқача вазиятда икки ёш футболчи таркибга қўшилмас эди.\nВалверде ёш футбочилар билан қизиқмайди. Кантераноларни жамоага таклиф қилишни ёқтирмайди. Месси ва Суарезнинг жароҳати Перес ва Ансуга ўзини кўрсатишлари учун жуда яхши имконият бўлди.\nЛионель Месси Эрик Абидал баёнотига изоҳ берди\nФутбол | 5 июль, 2020, 00:00\n"Челси" - "Уотфорд": Матнли трансляция


Убайдуллоҳ ибн Масъуд роҳматуллоҳи алайҳ – oliymahad.uz\nМовароуннаҳрда муқаддас ислом дини кенг тарқалиб, миллатнинг қон-қонига сингиб кетгандан сўнг, ушбу диёрдан забардаст дин пешволари, етук қомусий уламолар етишиб чиқди. Улар ўз даврларида илму маърифатни пухта эгаллаб, исломий таълим ва тарбия соҳасида ўзига хос тамал тошини қўйганлар. Айнан Ўрта Осиёда IX-XII асрларни “Ислом ренессанси”, яъни “Ислом уйғониш даври”дейилиши бунинг ёрқин мисолидир. Мовароуннаҳрда мўғуллар босқинига қадар ислом дини ва аҳкомлари юксак тараққий этган. Чингизхон босқини оқибатида эса исломий ўлкалар хонавайрон этилиб, муқаддас даргоҳларнинг кули кўкка совурилган. Лекин шунга қарамай дин омонатини жонни сақлагандай авайлаб келгуси авлодга етказган дин пешволарига тарих гувоҳдир. Шундай қомусий уламолардан бири таржиҳ соҳибларидан бўлмиш Убайдуллоҳ ибн Масъуд роҳматуллоҳи алайҳдирлар. У кишининг тўлиқ исмлари Убайдуллоҳ Содруш шарийъа ал-Аcғар ибн Масъуд ибн Тожуш шарийъа Махмуд ибн Содруш шарийъа Ахмад ибн Жамолиддин Убайдуллоҳ ал-Маҳбубий ал-Бухорийдир.\n«Содруш шарийъа ал-Аcғар» «кичик Содруш шарийъа» деганидир. У кишининг катта боболарининг лақаби ҳам Содруш шарийъа бўлганлиги насабларидан кўриниб турибди. Шунинг учун, катта бобо «Содруш шарийъа ал-Акбар» — «Катта Содруш шарийъа», набира эса «Содруш шарийъа ал-Аcғар» — «Кичик Содруш шарийъа» деб аталган. Баъзи манбаларда икковларини «Содруш шарийъа биринчи» ва «Содруш шарийъа иккинчи» деб ҳам фарқлаганлар.\nАммо Содруш шарийъа лақаби асосан Убайдуллоҳ ибн Масъуд ал-Бухорий роҳматуллоҳи алайҳга нисбатан ишлатилган. Имом Содруш шарийъа Убайдуллоҳ ибн Масъуд ал-Бухорий р.а. Бухоро шахрида илму маърифат булоғи бўлган, ўз бағрида етук фақиҳ уламоларни тарбия этган оилада таваллуд топдилар.\nБоболари имом Тожуш шарийъа Маҳмуд ибн Содруш шарийъанинг тарбиялари натижасида машҳур аллома бўлиб етишдилар. Ўша даврда Бухорода ҳукм сурган таҳликали вазият Содруш шарийъа оиласини Хуросон томонга, яъниким Кирмон шаҳрига кўчиб келишга мажбур қилди. Убайдуллоҳ ибн Масъуд у ерда боболари қўлларида таълим ва таҳсилни давом эттирадилар. Манбалардаги маълумотларга кўра боболари Кирмон шаҳрида вафот этганлар. Кейинчалик у зот Кирмонни ташлаб, ўша даврда Хуросоннинг йирик марказларидан бири бўлмиш Ҳирот шаҳрига келадилар ва илмий фаолиятларини шу ерда давом эттирадилар. У кишиниг қалби доимо она ватан Бухорога қайтиш илинжида бўлган.\nУбайдуллоҳ ибн Масъуд р.а.нинг насаблари улуғ саҳобий Убода ибн Сомит р.а.га бориб тақалади.У кишига “Убодий” нисбасининг берилиши ҳам шу сабабдандир. “Маҳбубий” нисбати ҳам боболаридан бирларига бориб тақалади.\nУ зотнинг устозлари силсиласи қуйидагича:\nШайхул имом муфтий Имомзода\nБакр ибн Муҳаммад Заранжарий\nАбу Али Насафий\nАбу Бакр Муҳаммад ибн Фазл\nАбдуллоҳ ибн Абу Ҳафс Сағир\nАбу Ҳафс Кабир\nИмом Абу Ҳанифа р.а.\nИмом Содруш шарийъа Убайдуллоҳ ибн Масъуд ал-Бухорий замонасининг кўзга кўринган алломаларидан бўлиб, айниқса, усулул фикҳ ,фуруъул фикҳ, хилоф, жадал, ҳадис, наҳв, луғат, адабиёт, илми калом, мантиқ каби илмларда пешқадам бўлганлар.У кишининг таълим беришда ўзига хос услублари бўлиб, толибларга таълим бериш жараёнида масалаларнинг туб моҳиятини англаб етиш учун ўта дақиқлик ва илгари ҳеч ким пайқамаган нозик нукталарга жиддий эътибор қаратганлар. Тасниф этган рисола ва шарҳ китобларида ҳам у кишидаги фанга хассослик билан ёндашув яққол намоён бўлади. “Ниқоя” номли китобларининг дебочасида айтадиларки: “Мен баъзи илм таҳсил қилувчиларнинг“Виқоятур ривоя” матнларини ёд олишликда ҳимматларининг камайиб кетганини кўрганимдан сўнг, толиби илмлар ҳифз қилишлари лозим бўлган “Мухтасарул виқоя” асарини таълиф этмоққа киришдим.”Ҳидоя” масалаларини ўз зеҳнида ҳозир бўлишини маҳбуб кўрган ҳар қандай инсон ушбу “Мухтасарул виқоя”ни ёд олмоғи лозимдир. Кимники вақти тиғиз ва илм олмоқликдаги муддати қисқа бўладиган бўлса, “Мухтасар”ни ҳифзи учун вақтини сарф этсин”. Дарҳақиқат, ҳанафийлик фиқҳига оид ушбу мўжаз асар қанча асрлардан буён Бухоро мадрасалари,қолаверса Ўрта Осиёдаги кўплаб мадрасаларда фиқҳ фанидан асосий дарслик сифатида талабаларга ёд олдирилган.Унда мазҳабимиздаги фиқҳий масалалар қисқа ва лўнда шаклда, ёд олишга қулай тарзда моҳироналик билан келтирилган.\nУбайдуллоҳ ибн Масъуд р.а. фикри теран ва сўзи ўткир аллома бўлганликлари боис, ҳар қандай олим у киши билан илмий баҳс ва мунозара олиб боришга журъат қила олмаган. Ҳар бир масалага ўта хассослик ва дақиқлик билан қаровчи ушбу уламо шаръий далиллар ва раддияларни керакли ўринларда ўз эгаларига бера олган.\nТошкўпирзодадан ҳикоя қилинади:\nАллома Қутбиддин Розий р.а. Содруш шарийъа билан имий мунозара қилмоқ истагида шогирдларидан бири мавлоно Муборакшоҳни у кишининг ҳузурларига юбордилир. Содруш шарийъа у вақтда Ҳиротда эдилар. Муборакшоҳ у зотнинг ҳузурларига келган онда у кишини Ибн Синонинг “Ишорот” китобидан талабаларга дарс айтиб турган ҳолда топади. Муборакшоҳ дарс жараёнида Содруш шарийъанинг кучли шижоати, китоб мусаннифи Ибн Сино ва унинг шориҳи Муҳаммад Тусийларнинг бирортасига ҳам эргашмай,мкучли ва ёрқин далиллар билан уларга бераётган раддияларини кўриб ҳангу манг бўлиб қолади.Устози Қутбиддин Розийга мактуб йўллаб, айтади: “Бу киши “нарун ваққодун”, яъни “ёндирувчи олов” эканлар. У киши билан мунозара қилишингиз сизга фақат маломат олиб келади холос. Аллома ўз фикри ва ижтиҳоди ила иш кўрарканлар”. Аллома Розий шогирдларининг фикрини қабул қилиб, қасд қилган мақсадларидан қайтадилар.\nСодруш шарийъа р.а. турли фанларга оид бир қанча китоблар тасниф этганлар. Бу борада Абдулҳай Лакнавий р.а. ўзларининг “Фавоид” номли китобларида: “Содруш шарийъа тасниф этган китобларнинг барчаси уламолар наздида мақбул, фуқаҳолар наздида эса эътиборга сазовордир” деганлар.\nУ кишининг қаламларига мансуб мўътабар манбалар қуйидагилар:\n“Танқиҳул усул”. Бу асар ҳанафийлик усули фиқҳига оид бўлиб, аҳли илмлар орасида “Танқиҳ” номи билан машҳурдир.\n“Тавзиҳ аълат-Танқиҳ”. Бу асар “Танқиҳ”нинг матнига ёзилган шарҳ бўлиб, мусанниф унда бошқа усул китобларида учрамайдиган дақиқ масалаларни ёритганлар.\n“Муқаддаматул арбаъ”. Бу китоб ҳам “Тавзиҳ” масалаларини ўз ичига олади ва унда усулда мушкул саналган масалалар баён этилади.\n“Шарҳи виқоя”. Ҳанафийлик фиқҳининг муфассал манбаларидан.\n“Мухтасарул виқоя”. Унинг бошқача номи “Ниқоя”.\n“Аш-шурут вал маҳозир”.\n“Шарҳул фусулил хомсийн”\n“Ал-виҳош фил маъони вал баён”.\nУ зот таълиф этган асарлар ҳанафий мазҳабида ёзилган бошқа йирик манбалардан тубдан фарқ қилади. Яъни асар таълиф этишда мусаннифнинг ўзига хос бўлган йўналиши мавжуддир. Билдириладиган танқидий ва эътирозий фикрлар асосли ва ишонарли тарзда, ўқувчи фаҳмига тез етиб борадиган услублар билан баён қилинган. Шунинг учун ҳам таълим услубининг довруғи достон бўлган Бухоро мадрасаларида Содруш шарийаънинг асарлари асосий дарслик сифатида қунт билан ўқитилган. Ҳозирги кунга қадар ҳам у зотнинг муборак мерослари илм аҳлининг асосий эътиборида бўлиб келмоқда. Юртимиздаги мадрасалар таълим дастури фиқҳ фани бўйича у кишининг “Мухтасарул виқоя” асарлари асосида шакллантирилган.Толиби илмлар фиқҳий сабоқларни айнан ушбу дарсликдан ўзлаштирадилар. Чунки “Мухтасарул виқоя” фиқҳни англашда “Ҳидоя” масалаларини тўла тушуниш учун муҳим восита вазифасини бажаради.Бундан ташқари “Ҳидоя” масалаларини ўрганишда диёрларимизда у кишининг “Шарҳул виқоя” асарлари ҳам алоҳида аҳамият билан ўқитиб келинган. Бу асарни ўқиш орқали талабалар катта фиқҳий китобларни тушуниш учун етарли малака ҳосил қилганлар.\nМиллатимизнинг етук фиқҳий арбоби, ўзидан сўнг авлодларга муносиб мерос қолдирган Убайдуллоҳ ибн Масъуд р.а. ҳижри й 747-йили, милодий ҳисоб бўйича 1346-йили бу фоний ҳаётдан кўз юмдилар. У кишининг ва ўзларидан кейинги барча авлодларининг қабрлари Бухоро вилоятининг Шеробод деган жойидадир.\nЗаҳабий ўзларининг “Сияру аъламун нубало” номли асарларида шундай деганлар: “Убайдуллоҳ ибн Масъуд шарқнинг етук олими ва Мовароуннаҳр ҳанафийларининг шайхидир. У киши мазҳабни билиш у билан комил бўладиган ягона шахсдир”.\nКафавий “Китаибу аъламил ахёр” номли рисолаларида: “Содруш шарийъа ўз замонасининг беназир фақиҳ имоми бўлиб, мазҳаб ва хилоф илмини билишда тенгсиз эдилар” деганлар.\n“Мухтасарул виқоя” матний асарлар жумласидан ҳисобланади. Унинг матни фатводан устун туради.Унда фиқҳий масалалар лўнда шаклда баён қилинишининг боиси толиблар зеҳнида масалалар силсиласини бир тизгинда ушлаб туриш бўлган. Ушбу манба Марказий Осиё мадрасаларида фиқҳ фанидан асосий дарслик сифатида ўқитилгани боис унга ўндан ортиқ шарҳ ва ҳошиялар ёзилган. Шулардан мўътабарлари қуйидагилардир:\nМаҳмуд ибн Илёс Румийнинг “Шарҳун Ниқоя” асари;\nШамсиддин Муҳаммад Кўҳистонийнинг “Жомеъур румуз”;\nМулла Али Қорийнинг “Фатҳу бобил иноя”.\nУшбу шарҳлар китоб матнида толиблар учун мушкуллик туғдирган ўринларни очиб беришда муҳим восита вазифасини ўтаган.\n865700cookie-checkУбайдуллоҳ ибн Масъуд роҳматуллоҳи алайҳno\nОлдингиТаълимни бошқариш бўйича $1 млн.лик лойиҳага старт берилдиКейингиБаҳрайн ислом банкида «виртуал муслима» иш бошлади.


Франция ва Германия жамоалари ўртасидаги ўйиндан сўнг Парижда тартибсизлик юз берди - Yoshlar.com\nФранция ва Германия жамоалари ўртасидаги ўйиндан сўнг Парижда тартибсизлик юз берди\nКеча, 7 июль куни Францияда ўтказилаётган футбол бўйича Европа чемпионатининг ярим финал учрашувида Германия ва Франция терма жамоалари тўқнаш келди. Муросасиз кечган баҳс 2:0 ҳисобида мусобақа мезбонлари ҳисобига ҳал бўлди.\nЎйиндан сўнг, Франция пойтахти кўчаларида ёшлар полиция ходимларига шиша идиш, тош ва бошқа нарсалар улоқтирдилар. Бунга қарши ҳуқуқни муҳофаза қилувчи орган ходимлари кўзни ёшлантирувчи газ ишлатишга мажбур бўлишди. Бу ҳақда “Segodnya.ua” ёзмоқда.\nАсосан футбол ишқибозларидан ташкил топган оломон, полициядан норозилигини билдириб, “Биз ўз уйимиздамиз!”, дея бақирган.\nМаълумотларга қараганда, полиция ва ёш футбол ишқибозлари ўртасида тўқнашув Елисей майдони яқинида юз берган. Ҳуқуқ-тартибот органлари намойишчиларни сайёҳлар гавжум жойларга ўтишининг олдини олиш учун, хизмат автомобиллари билан йўлларни ёпишган.\nТартибсизликлар давомида бир қатор чиқинди қутилари ёндирилган. Безориларга қарши бир қанча айбловлар қўйилиши кутилмоқда.


Fergana.uz - ФАРҒОНАДА ИККИНЧИ ЖАҲОН УРУШИ ФАХРИЙЛАРИГА ПРЕЗИДЕНТ СОВҒАЛАРИ ЕТКАЗИЛДИ amCharts examples\nФАРҒОНАДА ИККИНЧИ ЖАҲОН УРУШИ ФАХРИЙЛАРИГА ПРЕЗИДЕНТ СОВҒАЛАРИ ЕТКАЗИЛДИ\n2021-05-06 16:51:11 45\nПрезидентимизнинг жорий йил 20 апрелдаги “Иккинчи жаҳон уруши қатнашчиларини рағбатлантириш тўғрисида”ги фармони асосида Фарғона вилоятида ҳам Иккинчи жаҳон уруши қатнашчиларига пул мукофотлари, байрам совғалари топширилмоқда.\nВилоят ҳокими Хайрулло Бозоров, Шарқий ҳарбий округ қўшинлари қўмондони полковник Лутфулла Бузруков, вилоят Мудофаа ва Хавфсизлик тизимлари раҳбарлари, сенаторлар, вилоят секторлари раҳбарлари ва жамоатчилик вакиллари вилоятнинг қатор шаҳар ва туманларида бўлиб, уруш фахрийларини йўқлаб бордилар.\nДастлаб Қува туманидаги Қайирма қишлоғида яшовчи Эргаш ота Тошбоев хонадонига борилди. Ҳарбий оркестр ижросидаги тантанали куйлар, меҳмонларнинг очиқ чеҳра билан кириб келишлари отахон ва унинг оила аъзоларини севинтирди.\n1942 йил май ойида урушга кетган ва Польша, Украина ва Белоруссияда жанг қилган Эргаш ота кейинчалик савдо соҳасида фаолият олиб борган. 8 нафар фарзандни тарбиялаб, уйли-жойли қилди. Бугун эса невара-ю эваралар бағрида умргузаронлик қилмоқда.\nПрезидент табригини эшитган ва эсдалик совғаларини олган отахоннинг бир қувончи ўн ҳиссага ортди. Унга 12 миллион сўм пул мукофоти ҳам топширилди.\nҚувончли кун тантаналари Эргаш отанинг тенгдоши қувалик Мўмин ота Тошматов хонадонида ҳам давом этди. Президент табриги, пул мукофоти ва эсдалик совғаларини топшириш отахоннинг туғилган кунига тўғри келди. 1925 йил 5 майда туғилган Мўмин ота 1942 йилда Қува туманидан урушга кетиб, қонли жангларда қатнашади. Тинчлик йўлидаги хизматлари сабаб унга 1994 йил 6 майда давлатимизнинг юксак мукофотларидан бири – “Жасорат” медали ҳам берилган.\n- Биз доимо эътибор ва эъзоздамиз. Бундан жуда хурсандмиз. Давлатимизга, Президентимизга ўз миннатдорчилигимизни билдирамиз, - деди Мўмин ота Тошматов.\nТошлоқ туманидаги “Қумқишлоқ” маҳалла фуқаролар йиғинида яшовчи Рустам ота Акбаров ҳам бугун туман аҳлининг фахрига айланган. Бугун 95 ёшга тўлган отахон эндигина 18 ёшга тўлганда урушга кетгани, кўрган кулфат ва мусибатлари ҳақида тез-тез ҳикоя қилиб беради. Дориломон кунларда, фароғатда ҳаёт кечираётган Рустам ота, тинчлик деган улуғ неъматнинг қадрига етмоқликни қайта-қайта таъкидлайди. Ўғил-қизларни тинч замонларда ўқиб ўрганишга, меҳнат қилишга ундайди. 5 ўғил, 4 қизни камол топтирган. 70 невара, 60 чевара, 30 нафардан ортиқ эваралар ардоғида, халқимиз эъзоз-у ҳурматида.\nМарғилонлик Акрамжон ота Ҳакимов ҳам бошқа тенгдошлари қатори иккинчи жаҳон уруши йилларида Курск, Одесса жангларида қатнашади. У Берлингача бўлган урушларда иштирок этиб, кўкси тўла орден билан қайтади. Бироқ, урушнинг азоб-уқубатлари бир умр унинг ёдида муҳрланиб қолади ва бу ҳақида гапириб, ёшларни тинчликка, шукроналик билан яшашга ундаш отахоннинг ҳаёт мазмунига айланган.\n“Биз кўрган кунларни, урушни ҳеч ким кўрмасин. Қанчадан-қанча ватандошларимиз қайтмаган жанглардан. Юртимиз ҳамиша тинч, халқимиз омон бўлсин. Бизни эъзозлаётган Давлатимиз раҳбарига минг раҳмат”, - дейишди иккинчи жаҳон уруши қатнашчилари.\nТантанали тадбирлар давомида уларга ҳам вилоят раҳбари томонидан Президент табриги ўқиб эшиттирилиб, байрам совғалари топширилди.\nОлтиариқ тумани Оқбўйра қишлоғида яшовчи 96 ёшли Тўланбой ота Шокиров ҳам меҳмонларни кўриб қувонди. Сал кам бир аср билан юзлашган отахон ҳазил-мутойибалар қилиб, қўшиқ айтиб, барчанинг юзига табассум улашди. Тинчлик даврида ички ишлар тизимида самарали меҳнат қилган фахрий отахонга Ички ишлар вазирлигининг алоҳида пул мукофоти ҳам берилди.\nФарғона шаҳрида яшовчи иккинчи жаҳон уруши иштирокчилари Татяна Усмонова ҳамда Қурбон Сатторовлар билан ҳам дилдан суҳбатлашилди. Улар эътибордан мамнун эканликларини айтиб ўтдилар.\nШу куни Фарғона туманида яшовчи 1926 йилда туғилган Ориф ота Мўминов ҳолидан ҳам хабар олиниб, иккинчи жаҳон урушида қозонилган Ғалабанинг 76 йиллиги билан муборакбод этилди. Президент табриги ва эсдалик совғалари фахрийларга кўрсатилаётган иззат-икромнинг ёрқин ифодаси бўлди.


NI Америка нима учун "дунёни бошқариш"га уринаётганини изоҳлади\n10:26 / 13.01.2017\nАҚШ янги маъмуриятининг ташқи сиёсатдаги ташаббуслари Америка юқори доираларининг кескин қаршилигига дуч келади, деб тахмин қилиш мумкин. Чунки, Америка элитаси, Штатлар замонавий дунёнинг ягона "куч маркази" бўлиб қолиши зарур, деб ҳисоблайди. Шу боисдан ҳам, Оқ уйнинг бўлғуси раҳбари ва янги давлат котиби биринчи навбатда ўз дипломатлари ва маслаҳатчилари билан курашишига тўғри келади. The National Interest журнали таҳлилчилари Аарон Дэвид Миллер ва Ричард Сокольски шундай фикрни илгари суришмоқда.\n"Жаҳон полициячиси" вазифаси Американи ҳолдан тойдирди ва америкаликларнинг ўзини ҳам чарчатди, деб ҳисоблайди мақола муаллифлари. Янги маъмурият вакиллари буни жуда ҳам яхши англаб туришибди. Бироқ, "халқ танлови" ички сиёсат фойдасига мувозанатни ўзгартиришга кифоя қилмайди. Миллер ва Сокольскининг фикрича, сиёсий элита, хусусан, аввалдан дипломатлик билан шуғулланиб келувчилар устувор вазифаларнинг ўзгаришига осонлик билан рози бўлмайди.\nАҚШ сиёсий элитаси вакилларининг бир нарсага ишончлари комил: бир жойда туриб қолмаслик, аксинча нимадир қилиш лозим. Муаллифларга кўра, бундай "серҳаракат бўлиш истаги" кўп ҳолларда фожиали оқибатларга олиб келмоқда.\n"Американинг ҳамма ердаги муаммоларни, улар қаерда пайдо бўлмасин, ҳал этишга уриниши таҳсинга сазовор, баъзан АҚШнинг аралашуви вазиятни яхши томонга ҳам ўзгартиради. Бироқ, сўнгги вақтларда Вашингтоннинг ортиқча фаоллиги ҳалокатли оқибатларга олиб келмоқда. Бу биринчи галда Яқин Шарқ минтақасига тегишли", — деб ёзади шарҳловчилар.\nМақолада ёзилишича, бундай "гиперфаоллик"нинг бош сабаби америкалик сиёсатчиларнинг, Қўшма Штатлар "ҳар ерда ёвузликларни топиб, уларни мағлуб этиши учун" етарли даражада кучли эканига ишонишларидир. Аммо, Афғонистон ва Ироқдаги тажриба шуни кўрсатдики, АҚШ салоҳияти анчагина чекланган экан.\nБундан ташқари, америкаликлар, шунчаки, уларнинг дунёқараши "энг тўғриси" деб ўйлашади. Муаллифларга кўра, Америка Миср раҳбариятига "инсон ҳуқуқларидан ваъз ўқиши" ёки Исроилдан Фаластинни тан олишини сўраши керак эмас. Россияга нисбатан айбловлар ҳам Вашингтоннинг дунёни ўз қаричи билан ўлчашини исботлайди.\nЎзига хослик афсонаси Американинг "етакчиликка интилиши" билан бирга, АҚШни сайёранинг энг узоқ ҳудудларига ҳам, гарчи у ерда ҳеч ким ёрдам сўрамаган бўлса-да, боришга мажбур қилмоқда. Бироқ, Вашингтоннинг Сурия инқирозини тинч йўл билан ҳал этиш жараёнидан аста-секинлик билан чиқариб юборилиши ва Яқин Шарқ ҳамда Осиёда таъсирини йўқотиши жаҳонда Америка етакчилигига "талаб" пасайиб бораётганини кўрсатади.\nШунга кўра, Миллер ва Сокольски Американинг янги маъмуриятини "ҳокимият соҳибларининг такаббурлиги"дан сақланишга чақирган.\nАҚШ сиёсий элита


10:46 Тил  Ўзбекча\n27-10-2016 | 20:18\nZAMIN.UZ / Илм-фан / 27 Октиябр 2016 года1 110\nДинимиз иримдан қайтаради. Сафар ойида сафарга чиқиб ёки тўй қилиб ёки кўч кўтариб бўлмайди, деган гаплар иримдир. Абу Ҳурайрадан розийаллоҳу анҳу ривоят қилинган ҳадисда Пайғамбаримиз соллаллоҳу алайҳи васаллам:“Касалликнинг юқиши йўқдир. Ирим қилиш йўқдир, руҳларнинг қушга айланиши йўқдир, уруш ман қилинган ойни кейинга суриш йўқдир”, деганлар дейилади "Дийдоразиз" нашрида.Киши Аллоҳнинг иродаси билан касал бўлади. Дарҳақиқат, биз ҳар хил касалликлардан эҳтиёт бўлиб юрган кўплаб одамларнинг касал бўлганини, доимо касаллар орасида аралашиб юрадиган кишининг (масалан, дўхтирнинг) мутлақо касал бўлмаслигини кузатишимиз мумкин.Жоҳилият даврида араблар бирон иш қиладиган бўлса, аввал қуш учириб кўришарди. Қуш ўнг томонга учса, ўша иш яхши бўлади, деб уни қилишар, агар қуш чап томонга учса, ирим қилиб, бу ишда яхшилик йўқ экан, деб тарк этишар, агар қуш тўғрига учса, бошқатдан учириб кўришар эди. Пайғамбаримиз соллаллоҳу алайҳи васаллам барча иримлар тавҳидга зид деб эълон этдилар.Исломдан аввал бирон-бир киши ўлдирилса, унинг руҳи қушга айланиб учиб юради, токи унинг қасоси олинмагунича у руҳ азобда бўлади, деган нотўғри тушунча бор эди ва жуда кўп уруш-жанжал, ўлдириш, қон тўкиш мана шу нотўғри ақида натижасида юз берар эди. Пайғамбаримиз соллаллоҳу алайҳи васаллам буни бутунлай инкор қилдилар. Бизнинг диёрларда ҳам руҳ капалак бўлиб ё бошқа ҳолатда хонадонга келиб туради, пайшанба куни дастурхонлар тепасида ҳозир бўлади, деган тасаввур ёйилган. Бу қараш ҳам бутунлай нотўғридир.Анас ибн Моликдан розийаллоҳу анҳу ривоят қилинган ҳадисда Пайғамбаримиз соллаллоҳу алайҳи васаллам марҳамат қиладилар:“Касалликнинг юқиши йўқдир. Ирим йўқдир. Мен фални яхши кўраман”.Шунда саҳобалар: “Фал нима?” деб сўрашди. Пайғамбаримиз соллаллоҳу алайҳи васаллам: “Яхши сўз”, деб жавоб бердилар.Масалан, бир беморни кўришга бордингиз. Аҳволи оғир. Унинг ҳоли эртага нима бўлишини билмайсиз. Яшаб кетадими, жон топширадими – қоронғу. Лекин сиз унга барибир “Худо хоҳласа, тузалиб кетасиз”, дейсиз. Ана шу фал дегани. Яъни, беморни кўришга борилса, яхши умидда: “Сиз тузалиб кетасиз”, деб кўнгли кўтарилади. Пайғамбаримиз соллаллоҳу алайҳи васаллам шуни яхши кўрганлар.Биз нима учун ирим қиламиз? Бирон-бир хатарнинг гўё олдини олиш учун шундай қиламиз. Гўё шу ойда бир балога учрамай деб тўй ёки сафар қилмаслик билан ёмонликдан ўзимизни ҳимояламоқчи бўламиз. Лекин билмаймизки, бу ишимиз билан ёмонликнинг устида турибмиз. Бунинг мисоли бир оёғини оловдан сақлаб, иккинчи оёғини оловга ташлашдай гап. Киши ирим қилиб ўз бошига бир ёмонликни олиб келиши мумкин. Ирим қилишдан, унинг ёмон оқибатларидан қўрқишимиз керак.Агар ақидамиз мустаҳкам бўлса, унга мувофиқ ҳаёт кечирсак, барча ишларимиз хайрли бўлади.Аллоҳ таоло ақидамизни мустаҳкам қилсин. Зеро, соф исломий ақида инсонни мард этади, хулқи, ахлоқи, маънавияти, маданиятини зийнатлайди. Раҳматуллоҳ САЙФУДДИНОВЮнусобод тумани бош имом-хатиби,Тошкент Ислом Институти ўқитувчиси,«Мирза Юсуф» жоме масжиди имом-хатиби\nТеглар: Аллоҳнинг мана шундай жоме ёмонликнинг ақида ВконтактеFacebookTwitterОдноклассникиМой мир\nЎқишни тавсия қиламиз Чумоли ва Қурьондаги оят\n14:17 / 20-09-2016\nМиллион долларлик фикрлар\n11:37 / 19-09-2016\n11:33 / 19-09-2016\n07:12 Турк делегацияси: Ўзбекистонда бўлиб ўтган президентлик сайлови турк халқи учун ибратдир\n07:10 Россия бош вазири Медведев Шавкат Мирзиёевни сайловлардаги ғалабаси билан табриклади\n07:07 Путин ўзининг шахсий ҳаёти ҳақидаги саволга жавоб берди\n23:47 Марғилонда Beeline‘нинг янги сотув ва хизмат кўрсатиш офиси очилди\n23:17 Япония чемпионатида илк ўзбекистонлик футболчи пайдо бўлиши мумкин